VI. FILOSOFIA GREACĂ Constantin Marin 1. "Miracolul grec" Istoricii filosofiei antice greceşti au scris despre acest fenomen unic în spiritualitatea omenirii, ca despre o fericită înmănunchere de factori şi împrejurări prielnice, graţie cărora, vechii greci, mai ales cei din epoca clasică au inventat şi creat valori unice, irepetabile, în toate domeniile activităţii umane. Este vorba, în primul rând, de idealul Kalokagathon, frumuseţea fizică şi spirituală, fericită asociere de valori etico- estetice, fără care nu se poate înţelege filosofia, arta şi cultura Greciei Kalokagathon antice. Despre vechii greci s-a spus că au inventat totul, în afară de forţele naturii, totul, adică, poliseea, democraţia, templul, sculptura, tragedia, poezia epică, lirica ca să nu mai vorbim de filosofie, geometrie, teatrul ş.a. Istoria filosofiei antice greceşti cunoaşte trei principale perioade: perioada presocratică, clasică, elenistică. Cunoaşterea filosofiei presocratice este de o importanţă hotărâtoare, atât pentru înţelegerea epocii arhaice cât şi a gândirii din perioada clasică şi elenistă. 2. Heraclit şi Parmenide Aceştia sunt cei mai de seamă gânditori de până la sofişti şi Socrate. Heraclit din Efes (540, a.n.Ch.) este filosoful devenirii aşa cum reiese din lucrarea sa Perì physeōs în mare parte pierdută, dar din care s-a păstrat, totuşi, un număr apreciabil de fragmente, suficiente pentru a ne putea face o idee clară asupra filosofiei sale. Aceste fragmente pot fi cercetate şi din lucrarea lui Hermann Diels, Herakleitos von Ephesos – Griechisch und Deutsch Zweite Aufflage, Berlin, Weidmannsch Buchaudlung, 1909. Întrebarea căreia Heraclit trebuia să-i dea un răspuns, în acord cu evoluţia gândirii filosofice de până la el – întrebare la care gânditorii milasieni răspunseseră potrivit vremii lor, era dacă, există vreo relaţie între schimbarea perceptibilă prin simţuri şi principiul imperceptibil. Heraclit susţine că elementul supus schimbării este focul. Iată cunoscutul fragment prin care ilustrăm ceea ce am afirmat mai sus: Kósmos tónde tòn autòn hapantōn ū̀te tis theōn ūte ánthropon epaiēsin alle’naei kaì estin kaì éstai pyr aeīzōn aptómenon métra kaì apobenńymenon métra1. Iată traducerea germană a lui Diels a acestui fragment: Diese Weltordnnug dieselbige fur alle Wessen, hat kein Gott und Kein Mensch geschaffen, sondern sie war immerdar und ist und wird sein ewig lebendiges Feuer, nach Maβen erglimend und nach Maβen erlöschend2, adică “această lume, aceeaşi pentru toate fiintele n-a fost făcută de nici un zeu, de nici un om; ea a fost este şi va fi mereu un foc veşnic viu care se înteţeşte şi se domoleşte cu măsură”. Este fragmentul 30, din care aflăm concepţia realistă şi dialectică a lui Heraclit asupra lumii, faptul că el promovează un alt mod de înţelegere a principiului, ca ceva schimbător, iar nu constatnt, static. Devenirea lucrurilor se datoreşte faptului că acestea sunt asocieri de opuse care se află deci, atât în unire cât şi în discordie. Ideea este că războiul pólemos, discordia éris este cauza celor existente aşa cum reiese din fragmentul 80: eidénai de chrē ton pólemon eónta xynón, kaì dialectica heracliteană díkēn érin, kaì ginómena pánta kat'érin kaì díkēn érin, kaì chreōmena-man soll abeso wissen, das der krieg das gemein same ist und das Recht der Streit, und daβ alles durch Streit und Notwendigkeit zum Leben kommt”3, “trebuie să se ştie că lupta este comună, că dreptatea este luptă şi că toate se nasc din luptă şi nevoie”. În toate transformările sale, focul urmează o măsură, o legitate denumită de el logos; toate se pleacă sub biciul necesităţii, se spune în alt fragment heraclitic. Cunoaşterea adevărată are loc numai dacă sufletul este într-o stare omneotică focului luminos, logossului universal. Parmenide din Sansos (540 a.n.Ch.). A fost supranumit filosoful existenţei imuabile, deoarece, contrar lui Heraclit, el neagă devenirea şi afirmă că totul este Unul etern în timp şi limtat în spaţiu. Este considerat urmaş al lui 1 Hermann Diels, Herakleitos von Ephesos – Grieschisch und Deutsch Zweite Auflagen, Berlin, Weidmannsch Buchandlung, 1909, p.24 2 ibidem 3 Hermann Diels, op. cit., p. 37 Xenophon şi magistrul lui Zenon, împreună cu care formează triada eleată în filosofia greacă. Platon l-a considerat unul dintre marii filosofi greci şi "străbun spiritual" al său consacrându-i un dialog care-i poartă numele. A scris şi el un tratat intitulat perí physeōs şi încă o altă lucrare Adevăr şi eroare, ambele pierdute, din care aflăm că el făcea distincţia dintre adevăr şi opinie. Această idee va fi preluată de Platon. De asemenea, Parmenide susţinea că existenţa este, iar nonexistenţa nu este, simţurile ne înşeală cunoaşterea adevărată este obţinută pe calea raţiunii. Existenţa este unică, eternă căci "amarnica nevoie" o ţine în strânsoarea ei. Parmenide stăruie obsesiv asupra ideii că existenta care este, este şi nu poate să nu fie"4. În concluzie, existenţa, "on", parmenidiană este sustrasă devenirii, deoarece ea nu poate să apară din nonexistenţă. Ea există într-un etern-prezent ca: hén, Unu; pan, Întreg; nemişcat, atremés; nenăscut, agéneton; continuu, syneches. Cele două idei principale ale lui Parmenide – existenţa este unică şi existenţa este imuabilă vor fi argumentate apogogic de elevul său Zenon eleatul5, prin aporiile sale contra mişcării rămase celebre. Este important să mai reţinem că eleatismul a fost un gen aparte de raţionalism metafizic, prin care gândirea este considerată măsură a toate cele existente; prin aceasta se deosebeşte de panzoismul ionian. Parmenide a separat fizica de metafizică, odată cu distincţia dintre adevăr şi opinie, iar Zenon, elevul său, prin acele "perplexităţi logice", a arătat care sunt virtuţile raţiunii emancipată de empiric; înţelegerea logică a mişcării, nu doar acceptarea ei pur şi simplu ca un dat. Problemele acestea vor sta în atenţia filosofilor începând cu Platon şi Aristotel, apoi Descartes, Spinoza, Bergson şi până astăzi, la un M. Heidegger sau Ed. Husserl. 3. Sofiştii şi Socrate Ceea ce putem şi trebuie să ştim despre sofişti şi noutatea adusă de ei în filosofia greacă, se găseşte adunat şi sistematizat într-o celebră lucrare a lui Hermanni Diels, Fragmente der Vorsokratiker, I, 3, Aufl., completată prin Nachtrage zur Auflage der Fragmente der Vorsokratiker, Berlin, 1922. Apariţia sofiştilor trebuie pusă şi în legătură cu răsturnări de ordin social, trcerea phýsis de la statul-cetate la statul democratic dinamic dirijat de Pericle. Sunt primii nómoi 4 Simmel, G. Hauptprobleme der Philosophoe, Berlin, 1927, p. 46. 5 Detalii într-un studiu de Ana Felicia-Stef, Zenon din Eleea şi categoria prezentului (în vol. Antichitatea şi moştenirea ei spirituală). Actele sesiunii de comunicări ale Societăţii de studii clasice din R.S.R., 30 mai–1 iunie, 1980, pp.278-283. gânditori care au sesizat acut conflictul dintre phýsis şi nómoi. Sunt cunoscători ai artei predării, arta de a învăţa pe alţii. Ei sunt un fel de pedagogi periodeuţi, care au abandonat tradiţia paidesică synousia, frecventarea anturajului adulţilor, înţelegând filosofia ca o artă a strălucirii, dobândită prin efort şi antrenare a unor aptitudini naturale sub îndrumarea unui didáskalos. Spre deosebire de agogea spartană, ei au stăruit asupra educării şi formării omului politic, pragmatic şi dornic de succes individual în viaţa cetăţii. Ca mişcare generală de idei, sofistica a apărut favorizată fiind, de democraţia ateniană, dar a fost şi o urmare a stării de fapt a filosofiei şi ştiinţelor din secolul al V-lea din Grecia antică. Unii exegeţi din epoca modernă au atras atenţia şi asupra motivaţiei psihologice a sofisticii ca "dispariţie vicioasă", filautică a sufletului stăpânit de mania de a avea dreptate cu orice preţ, fapt suficient, pentru alunecarea spre nesinceritate şi spre plăcerea de a induce în eroare pe cineva. Nu este greu să descoperim aici vestigiile oprobriului platoniciano-aristotelic aruncat nediferenţiat asupra sofiştilor. Platon şi Aristotel, Socrate mai ales, i-au desconsiderat pe sofişti, despre care spuneau că sunt argirofili, venrali, că făceau din filosofie o sursă de câştiguri băneşti. Aşa era de neacceptat pentru Platon şi Aristotel care spuneau că sofiştii sunt nişte "negustori de înţelepciune" ce comercializează o falsă înţelepciune, phainomene sophia, Scheinweischeit. Aristotel spunea că sofistul este un logician impostor, care urmăreşte inducerea în eroare cu bună ştiinţă, speculând naivitatea şi credulitatea oamenilor, inventând oriunde, oricând şi oricum aparenţele adevărului. Într-un studiu din Psyhologische Untersuchungen, 1903, asupra sofistului Antiphon, Antiphonstudien – Fr. Solmsen aprecia că sofiştii dispreţuiau proba logică şi cultivau artificiul retoric, sofistica fiind, după el, eristică. Transpare şi aici înrâurirea platoniciană din dialogul Euthyphron, dialog în care Platon considera sofistica ca arta de a caricaturiza dialectica. Din acest punct de vedere, ar reieşi că sofiştii au fost nişte simpli vulcanizatori fără spirit novator în filosofie; în filosofie poate da, dar în alte domenii nu ! Însă mişcarea de idei iniţiată de ei a cunoscut o efervescenţă deosebită prin apariţia unor sofişti precum Protagoras, Gorgias, Prodicos, Antiphon, Hippias sau a unui istoric de valoarea lui Tucidyte; ea a avut şi lumini nu doar umbrele semnalate de Platon şi Aristotel. Părerea noastră este că ar putea fi asemuită cu un fel de Sturm und Drang avant la datte. Ei n-au fost simpli vulganizaori, cel puţin nu toţi dintre ei, ci nişte luminători ai unor straturi tot mai largi ale demosului. În sensul acestei bine meritate reabilitări, a rolului sofiştilor, H. Gomperz susţine că aceştia au teoretizat necesitatea unei culturi intelectuale, adepţi ai idealului paidesic retoric, spiritual, to eu legein6, fiind precursori ai ştiinţei pedagogice, încrezători în firea educabilă a oamenilor. Arta educaţiei este superioară tuturor celorlalte arte, este mathémate, cultură bazată pe ritm şi armonie. Au admis plasticitatea şi posibilităţile nelimitate de modelare a firii omeneşti. Matematica este pentru ei o gimnastică a minţii. Sofiştii au cultivat dialectica, retorica au avut contribuţii însemnate în teoria gramaticii (de exemplu Prodicos care studiază sinonimia cuvintelor greceşti). Aceste arte vor căpăta o mai mare însemnătate, la sfârşitul antichităţii, apoi, în Evul Mediu, vor constitui Trivium, care împreună cu Quadrivium formează cele şapte arte liberale baza umanismului medieval. Şi astăzi, în Colegiile iezuite, se menţine denumirea de arte liberale, ceea ce relevă faptul că, vestigii ale sofisticii antice mai dăinuie încă. Au crezut în puterea formatoare prin studiu, máthesis, exerciţiu áschēsis, prin învăţare didaskalía. Ei trebuie apreciaţi tocmai prin această nouă înţelegere a raporturilor dintre natură şi artă, phýsis şi nomos, artă, téchnē. Au preţuit efortul omului de a schimba şi supune natura prin voinţă, ceea ce Platon şi Aristotel negau. Aceştia, Platon în Republica (337 b), Aristotel în Protrepticus (partea reconstituită de Jamblic), cred că firea poate fi doar ameliorată, iar handicapurile proprii naturilor mediocre nu pot fi nici măcar compensate prin nici o artă, oricât de sofisticată ar fi, după cum, naturile deosebit de înzestrate pot fi sufocate de subtilităţile şi artificiile artelor convenţionale. În raport cu Socrate, sofiştii neagă tradiţia, conglomeratul împovărător de obiceiuri, convenţii etc. fiind promotori ai înnoirii, în toate domeniile spiritului. Pentru prima dată în filosofia greacă, sofiştii au purces la critica cunoaşterii filosofice şi ştiinţifice şi în acest sens sunt precursori ai gândirii eleniste, mai cu seamă ai scepticismului. Protagoras este cel care a imaginat formula luciferică „Omul este măsura "anthrōpos métron pántōn kaì tòn ónton kaì tōn mē tuturor lucrurilor” óntōn"7. Din perspectiva unui relativism şi subiectivism radical Protagoras ajunge la concluzia că "totul este adevărat". Dimpotrivă, Gorgias, un alt celebru sofist grec, admite că "nimic nu este adevărat", formulă echivalentă-sofistic celei anterioare. Antidogmatismul său se învecinează cu nihilismul aşa cum rezultă din ceea ce a sintetizat Sextus Protagoras Empiricus dintr-o lucrare a lui Gorgias, perì mē ón (despre non-existent): nu există nimic; dacă există ceva nu poate fi cunoscut; dacă ar putea fi cunoscut 6 Vezi pentru detalii H. Gomperz, Sophistik und Rhetoric; das Bildungsideal das εν λέγειν in seinen Verhaltnis zur Philosophie des funften Jahrhunderts, Leipzig, 1912. 7 Cf. Sextus Empiricus, Opere, I, Bucureşti, Editura Academiei, 1963, trad. Aram Frenkian, p. 93. Transliteraţia în latină ne aparţine. n-ar putea fi comunicat altora. Într-o altă lucrare ce i-a fost atribuită, Elogiul Elenei, Gorgias se amuză într-un paignion eristic, pe tema vinovăţiei Elenei, concluzia fiind că logica faptei Elenei (cauza războiului Troian) n-are nici o logică. Sofistul Antiphon, despre care am amintit, în scrierea Alatheia, pretinde că arta sofisticii vindecă sufletul de nelinişte, că eónta, existentele şi mē éonta neexistentele sunt identice. Pentru el, “a simţi” şi “a gândi” este totuna. Despre un alt sofist renumit Hippias din Elis s-a spus că, prin vastitatea cunoştinţelor sale din varii domenii, a fost un enciclopedist ante dattum. Despre Prodicos, amintit şi el, mai adăugăm că a susţinut teoria conform căreia, orice cuvânt este o însumare de mai multe cuvinte ca urmare a unor modificări fonetice. Ei bine, o astfel de intuiţie este premergătoare teoriei pe care o va elabora lingvistul german din secolul al XIX-lea, Franz Bopp despre formarea morfemelor prin aglutinarea de rădăcini lexicale. Prodicos este important şi pentru intuiţiile sale în domeniul polisemiei (sinonimia, omonimia, antinomia) noţiuni care astăzi sunt reiterate în semasiologie∗. În ce priveşte ideea centrală a sofiştilor despre natură şi téchne, artificiu, convenţie trebuie să mai reţinem că ei au "denaturalizat natura şi au renaturalizat artificiu"8. Nu există decât ceea ce este aparent, aşa că numai ceea ce apare în împrejurări kairosice există. În antichitate, ideile sofiştilor au fost contestate de cinici care au respins tot ce este convenţional, obiceiuri, legi etc. parachárattein tò nomisma9, iar în secolele următoare ideile lor au fost preluate de gânditori precum Machiaveli, Hobles şi îndeosebi Baltasar Gracian. ∗ Termenul de semasiologie a fost propus pentru prima dată de Christian Reisig însă s-a impus cek propus ulterior de Michel Bréal. Au mai fost propuşi şi alţi termeni care s-au dovedit „cuvinte rătăcitoare” în domeniu: rematologie, sematologie, semiologie, glosologie, lexematică, plerematică etc. 8 Clement Rosset, L’anti-nature, Elements pour une philosophie tragique, Thèse … service de reproduction des thèses, Université de Lille, III, 1973, cap.3, Les Sophistes. 9 Ibidem. Socrate (470-399 a.n. Ch.) Este gânditorul care, deşi în dezacord în multe privinţe cu sofiştii, totuşi a schimbat mersul filosofiei greceşti într-o direcţie asemănătoare cu aceea pentru care au militat şi ei. Apărător al tradiţiilor, Socrate n-a fost însă un tradiţionalist, căci cele mai multe idei ale sale s- au dovedit novatoare. Este vorba în primul rând, de reorientarea reflecţiei filosofice de la universul fizic asupra universului moral. Cum se ştie, Socrate n-a scris nimic în domeniul filosofiei (Platon informează că el ar fi prelucrat câteva fabule de ale lui Esop) aşa că, autorii moderni sunt oarecum derutaţi când este vorba să reconstituie, din sursele antice, imaginea lui Socrate (dialogurile lui Platon, Apomnemonemata lui Xenofon, măturiile lui Aristotel şi încă alte câteva surse de mai mică importanţă). Care este adevăratul Socrate, căci cel prezentat de Platon pare a fi doar o imagine idealizată a celui istoric. Problema celor doi Socrate pare a fi sortită să rămână deschisă10. Cicero M.T. aprecia că Socrate a coborât filosofia din cer pe pământ "philosophia de coelo devocata". Se spune că el a început a se interesa de cercetarea universului lăuntric, la îndemnurile unui daimon, irrgendwe Artz, "sfătuitor divin" care-l îndemna asupra a ceea ce nu trebuie să facă iar nu asupra a ceea ce trebuie să facă. Cum se ştie, Socrate a murit în anul 399 a.n.Ch., în urma condamnării survenite din procesul ce i-a fost intentat de sofiştii Anytos, Meletos şi Lykon, capetele de acuzare fiind asebia şi stricarea tineretului. La proces el a căutat să-i convingă pe judecători că şi- a petrecut viaţa fără a săvârşi nedreptăţi "socot că o asemenea preocupare constituie cea mai frumoasă şi demnă apărare"11, ar fi spus el, fără ca să fie însă luat în seamă, de cei care căutau cu tot dinadinsul un ţap ispăşitor, pentru situaţia de criză a conştiintei civice ateniene. Socrate a murit, aşadar, nevinovat ca un martir al filosofiei, prevestind "parcă soarta celor ce mai apoi, vor fi martirizaţi, de ura oarbă şi ignoranţa omenească, pentru mărturisirea credintei creştine. Din punct de vedere juridic, el n-a săvârşit nici o infracţiune 10 Vexi în acest sens pentru amănunte, W.M.de Magalhes-Wilhelma, Le problème de Socrate. Le Socrate historique et le Socrate de Platon, Paris, 1949; René Millet, Socrate et la pensée moderne, éd.3c, Paris, Plon Nourrit et Cie, 1920; Gh. Vlăduţescu, Cei doi Socrate, Paideia, 1996. 11 Xenofon, Apologia, în vol. Amintiri despre Socrate, Chişinău, Ed.Hyperion, 1990, p. 221, trad.note şi postfaţă de Grigore Tănăsescu (a scrierii, Apomnemonemata). „Cunoaşte-te pe tine însuţi” aşa că prin condamnarea lui s-a făcut una din cele mai grave erori judiciare, care sluţeşte rău de tot faţa democraţiei ateniene. Socrate este înţeleptul care a vrut să întemeiaze ştiinţa moralei pe autoritatea raţiunii teoretice, pe definirea conceptului moral, plecând de la principiul gnōthi seautòn, nosce te ipsum, "cunoaşte-te pe tine însuţi". Sursa adevăratei cunoaşteri, ştiinţei este scrutarea lăuntrică a conştiintei, după cum sursa viciilor şi a tuturor relelor este ignoranţa, necunoaşterea; nimeni nu greşeşte de bună voie, voluntar, cu bună ştiinţă ci numai din neştiinţă. Acesta este, în principal mesajul învăţăturii socratice; ne-cunoaşterea afişată de Socrate este chiar pandantul criticii certei cunoaşteri. Dacă ne luăm după cele ce a aflat Cherephon, un apropiat al lui Socrate – de la Oracolul din Delfi, ar reieşi că destinul său filosofic a fost marcat de această încercare-căutare, de a afla adevărul spuselor oraculare, cum că el, Socrate, ar fi cel mai înţelept dintre atenieni. Cu această ocazie, se anunţa ivirea, în filosofie, a faimoasei ironii socratice, care va marca întreaga istorie a gândirii filosofice şi nu numai12. Din dialogurile lui Platon nu putem şti cum am mai spus, ce aparţine lui Socrate şi ce aparţine lui Platon, totuşi asumăm definiţia dată de el, la sfârşitul dialogului Symposion, definiţia lui "Socrate-filosof", "Eros - filosof", ca fiind cel care nu ştie nimic, dar este conştient tocmai de acest fapt că nu ştie. Ei bine, o astfel de ne-ştiinţă simulată sau nu, îl determină să întrebe şi să iscodească mereu pe oricine. Asociind termenii de simulare şi disimulare cu cel de ironie, în cazul lui Socrate, trebuie să fim foarte atenţi, să ne păzim, ca nu cumva să săvârşim impietatea de a crede că aceasta era o atitudine nesinceră, artificială, frivolă sau că, Socrate ar fi fost de-a dreptul un mincinos, un impostor, un sofist ce urmărea să inducă în eroare pe cei naivi şi creduli. Ar fi mai mult decât o impietate, ar fi o trădare şi o Maieutica (arta moşitului) simulare, disimulare, ironie răstălmăcire a spiritului socratic, a dreptei înţelegeri a ironiei sale, care, în opinia noastră este o atitudine spirituală fără de care nu este posibilă filosofia însăşi. Socrate simulează neştiinţa, quantum satis, numai atât cât trebuie, cu măsură deci, pentru a-l atrage pe cel căruia i se adresează, să înveţe împreună, făcându-l să-şi dea seama că nu ştie cât crede el că ştie. În felul acesta, Socrate moşeşte, foloseşte ceea ce s-a numit maieutiké techné, arta moşitului, procedează deci ca "moşul" prudent, atent la ce trebuie să spună, să întrebe şi să răspundă, ca cel care a văzut şi a trăit multe; maieutica 12 În legătură cu ironia socratico-platoniciană trimitem la următoarele surse de informare: Jankélévitch, V., Ironia, Editura Dacia, Cluj-Napoca, 1994; Hegel, Prelegeri de istoria filosofiei, I, trad. D.Roşca, Ed.Academiei, Bucureşti, 1963, pp. 377 şi urm.; Schaerer, R., Le mécanisme de l’ironie dans ses raports avec la dialectique (în Revue de métaphysique et de morale, vol.48, 1981, pp.181-209); Constantin Marin, Ironia socratico-platoniciană (în vol. Comunicare publică şi asistenţă socială, Editura Fundaţiei AXIS, Iaşi, 2000, pp.22-26). formează împreună cu ironia, indicţia şi definiţia esenţa demersului metodic socratic, de aflarea ceea ce este binele ideal, areté-logòn. Socrate moşeşte, scoate la iveală cunoştin- ţele adevărate, pentru că el are convingerea că adevărurile "zac" ca latenţe inexistibile (nu inexistente) în sufletul fiecăruia, dar nu fiecare ştie să le afle, să le treacă în act, să le conştientizeze. Pe el nu-l interesează, videlicet, binele individual precum pe sofişti ci esenţa, to tì estì logică şi epistemologică a valorilor morale şi, în acest sens, el este filosoful conceptului moral. Socrate ne face să ne dăm seama, de câte cusururi are fiinţa omenească şi de câte eforturi sunt necesare pentru îndreptarea ei spre aréte-kalòn; el este, totuşi optimist şi încrezător. Închipuirea, cunoaşterea incertă creează spaime şi temeri inutile, printre care frica de moarte în primul rând. Cine se teme de moarte, crede că ştie ce nu ştie; deşi nimeni nu ştie ce e moartea, toţi cred că ştiu că este cel mai mare rău, cu toate că ea ar putea fi cel mai mare bine. A cunoaşte nu înseamnă, deci, pentru Socrate, pur şi simplu a şti ceva ci, şi o cunoaştere-alegere a ceea ce este preferabil, bun, o valorizare a unor valori morale. Alegerea între bine şi rău, alegerea certă este componenta esenţială a judecăţii de valoare, aceasta fiind intuiţia fundamentală a ceea ce s-a numit optimismul şi raţionalismul moralei socratice. În dialogul Criton, Socrate însuşi, condamnat deja la moarte, alege, refuză ispita de a fugi din închisoare, căci salvarea lui egoistică prin nesupunerea la legile cetăţii, este ceva nedrept. El se supune, cum s-a spus, rezistând, opunându-se, acceptă respingând, precum face cel care luptă în război dar doreşte pacea. Faptul că Socrate n-a fost un filosof în sens de făuritor al unui sistem coerent de abstracţii, ci un înţelept, care s-a oferit pe sine, precum Iisus, ca model de viaţă şi de moarte, reiese din spusele multor autori antici. Iată ce credea Plutarh: "… Socrate … nu se aşeza la o catedră profesorală, nu avea un orar fix de discuţii … Însă a filosofat râzând … bând sau mergând la luptă sau în Agora … şi, în sfârşit, mergând spre temniţă şi bând otravă. A fost primul care a dovedit că în orice timp şi loc … viaţa de zi cu zi oferă posibilitatea de a filosofa13. Avea dreptate Cicero M.T. când afirma, privitor la Socrate "philosophia de caelo devocato", doar că din termenul philosophia, reţinem doar sophía. Principiul socratic "cunoaşte-te pe tine însuţi", concretizat în modul de viaţă al lui Socrate şi în chiar felul morţii lui, atestă că el a trăit convingerea că acţiunea şi cunoaşterea nu pot fi separate; a cunoaşte este, într-un anumit fel, a acţiona iar a acţiona, implică necesar a cunoaşte. Învăţătura aceasta a fost continuată de unii de filosofi care 13 au făcut parte din şcolile denumite în istoria filosofiei "mici socratici", "socratici apud, P. Hadot, Ce este filosofia, Polirom, Iaşi, 1977, p. 67. unilaterali", şcoala megarică; şcoala cinică; şcoala cyrenaică. Însă, învăţătura sa a fost preluată şi de marele socratic care a fost elevul său, Platon. 4. Platon (428-348 a.n.Ch.) Fuga “versus verum“ tà asömata – realităţi incorporale sau Idei Platon a fost elevul lui Socrate; Aristotel a fost elevul lui Platon; ar urma că Aristotel a fost elev al lui Socrate. Acest silogism de figura a patra, corect din punct de vedere logic, nu exprimă un adevăr de facto, căci Aristotel n-a fost elev al magistrului său, iar între filosofia acestor doi gânditori nu sunt cine ştie ce asemănări, asemănări care, de altfel, nici nu au fost prea mult studiate de cercetători. Au fost cercetate, în schimb, asemănările şi deosebirile dintre filosofia lui Platon şi Aristotel. Cu toate acestea, despre triada Socrate-Platon-Aristotel şi însemnătatea ei în filosofia antică greacă au scris mulţi autori. Astfel, neokantianul W.Windelband reliefând latura de continuitate între cei trei, concluziona că Socrate a fost “sămânţa” care a germinat, Platon “floarea“ care a înflorit iar Aristotel “fructul“ care a rodit în istoria filosofiei antice grecesti. În anul 387 a.n.Ch., an care marchează şi o limită cronologică a uneia dintre perioadele cele mai fecunde ale creaţiei sale filosofice, Platon a inaugurat faimoasa Academie în care el şi-a ţinut lecţiile de filosofie, având ca elevi pe Xenocrate, Spensip, Aristotel ş.a. Această instituţie a avut un rol deosebit în perpetuarea filosofiei antice, timp de nouă secole până când, în anul 529 a.p.n.Ch., a fost închisă de împăratul bizantin Justinian. Opera lui Platon este formată din numeroase dialoguri, din treisprezece Scrisori şi din câteva poezii. Problema autenticităţii dialogurilor şi Scrisorilor este în linii generale rezolvată, iar în ce priveşte cronologia acestora, deosebirile între opiniile exegeţilor contemporani tind să se tempereze. Dialogurile lui Platon au fost clasificate în trei mari grupe, aparţinând la trei perioade astfel: dialoguri de tinereţe adică de până la moartea lui Socrate (anul 399); dialoguri cuprinse între anii 399-387, anul morţii lui Socrate şi cel al înfiinţării Academiei; dialoguri constructive scrise între anii 387-428, ultimul fiind anul morţii folosofului în care el scria dialogul Nomoi care a şi rămas neterminat. Aceasta este doar una din multele clasificări-precizări, ale dialogurilor. Sunt, desigur, încă altele, asupra cărora nu stăruim, despre care însă, trebuie să menţionăm că fragmentează dialoguri importante precum, Republica, de exemplu, pe cărţi apărţinătoare unor perioade diferite. În mod concret, în prima perioadă au fost incluse dialoguri precum: Lysis, În aceste dialoguri Platon tratează diverse teme filosofice, morale, politice, paidesice (pietatea, curajul, virtutea, temperanţa, retorica sofiştilor, adevărul, binele, dreptatea, valoarea creaţiei poetice, “creaţia“ lumii, problemele filosofiei istoriei etc.). Aceste variate motive şi teme sunt analizate de el, în diverse modalităţi specifice dialogului filosofic socratico-platonician, unele având soluţii şi concluzii clar statornicite, altele fără soluţii sau cu promisiunea unora, ulterioare. Laches, Charmides, Criton şi scrierea Apărarea lui Socrate. În cea de-a doua perioadă sunt dialogurile: Theaitetos, Menon, Phaidros, Protagoras, Gorgias, Euthydem, Symposion, Sofist, Phaidon, Phileb, Parmenide, Ion şi Politeia sau Republica. În cea de a treia perioadă au fost incluse dialoguri precum: Nomoi, Omul politic sau Politicul sau Despre Regalitate, Kritias şi Timaios. În ce priveşte Scrisorile, acestea au fost apreciate încă din antichitate, de exemplu, Trasyllos, ca fiind scrieri de ordin moral. Dintre acestea, Scrisoarea a VII-a, “ζ“ este cea mai interesantă şi mai controversată14“. Opera lui Platon s-a păstrat în Academie, până când, scrierile au fost transferate la Alexandra în Ptolemaion unde Demetrios din Phaleron a dispus efectuarea mai multor copii, după manuscrisele pe care le avea el atunci. Drumul spre lumea cititorilor s-a deschis mult mai larg, odată cu apariţia primei ediţii tipărită a scrierilor lui Platon, la Florenţa, de către Marsilius Ficinus (1483-1488). Au urmat apoi alte şi alte ediţii celebre, scrierile lui Platon, fiind traduse în ediţii complete sau parţiale în aproape toate limbile de circulaţie. Cu titlu informativ, amintim Ediţia Hieron Müller, Platon sämtliche Werke (8 vol.), Leipzig, 1850-1866 precum şi Ediţia K.Bekker (1816-1817), după care au apărut şi volumele Ediţiei Platon Opere în limba română. Teoria Ideilor Este "nucleul" filosofiei lui Platon. Această teorie poate fi şi trebuie ilustrată mai întâi prin faimosul mit al peşterii, aşa cum procedează însuşi Platon, în cartea a III-a a dialogului Republica. Semnificaţia filosofică şi gnoseologică a acestei alegorii fiind mai uşor de sesizat decât termenii abstracţi ai unor argumentări logice.Asupra semnificaţiei paidesice a mitului respectiv, a glosat şi filosoful german M. Heidegger, iar din literatura noastră filosofică, amintim pe Anton Dumitriu, C. Noica. Patru ar fi momentele semnificative, pentru prizonierii peşterii platoniciene care stau la locul lor de osândă, încă de la naştere: şederea acestora străns înlănţuiţi ca în nişte jilţuri de piatră; dezlegarea unora dintre ei şi scoaterea lor cu forţa, până la gura peşterii; ieşirea afară la lumina soarelui; revenirea celor eliberaţi în semi obscuritatea cavernei. Mitul peşterii În fond, ar fi vorba doar de două hypostasuri ale cunoaşterii: cunoaşterea chtoniană –umbroasă – şi cea solară – luminoasă. Urcuşul spre ieşire, este lung şi anevoios şi nu este pe măsura puterilor oricui mai ales începutul, nu aparţine fiecăruia ci trebuie să vină din altă parte. Urcuşul ar fi omeotic eliberării de patimi şi 14 Platon, Lettres, Oeuvres complètes, tome XIII, 1- er partie, texte établie et traduit par Joseph Souilhé, Paris, 1926, pp.27-65. cunoştinţe evanescente, opinii, când adevărate când false; este, în fond, fuga de corporalitate spre idealitate. Termenul de idéa15 se traduce în română prin cuvântul formă, dar în terminologia filosofică platoniciană, înseamnă „a fi” al indiferent cărui lucru, „fiinditatea fiindului”, „în-sine” explicativ-esenţial al tuturor singula- Idéa platoniciană relor. Idéa, iδέα este paradeigma, model, prototip, génos, arché al model, prototip lucrurilor sensibile. Idéa platoniciană nu trebuie, aşadar, identificată cu noţiunea logică subiectivă, deşi termenul grecesc are şi o astfel de semnificaţie. În cadrul teoriei Ideilor, ea înseamnă formă inteligibilă existentă ob-jectiv, extramental, obiectiv-ideală, ansamblu, synoptikòs de genuri şi specii. Ideile platoniciene nu sunt nici concepte subiective nici gânduri subiective despre singulare. Ele seamănă schemelor transcendentale kantiene, care fac posibilă cunoaşterea empirică. Din acest punct de vedere, problema kantiană cum este posibilă cunoaşterea, are ca antecedent teoria platoniciană despre formarea filosfică a oamenilor dar mai ales a filozofilor, a conducătorilor, despre care el spune că aceştia, pot schimba în bine viaţa politeii. Termenul idéa apare şi în literatura homerohesiadică dar cu sensul somatic de „chip”, înfăţişare corporală, externă a unui lucru. În literatura istorică, la Herodot, semnificaţia va fi de esenţă lăuntrică pentru ca, în dialogul Timeu, Platon să-i atribuie sensul de suprasensibil, drept condiţie şi raţiune de a fi a cunoaşterii epistemice, drepte. Din această perspectivă, unii exegeţi contemporani (P. Maxime-Schuhl) au argumentat că teoria Ideilor nu implică dualismul inteligibil-sensibil, ci o existenţă unică, care are diverse grade de claritate şi evidenţă dată prin raţionarea de tip matematic. Ideile sunt esenţe existente necondiţionat, în sine, autò kath’auto, iar singularele fiind eídōla eikónes, copii ale acestora, existând numai în măsura în care participă la acestea. Termenul de méthexis înseamnă deci participare dintre sensibile şi idei, precum aflăm din dialogurile Phaidon şi Parmenide, dar în Sofist, unde prin diairesis, diviziune, analizează cele cinci megistagena (Acelaşi, Altul, Mişcarea, participare (koinonia) Repaosul, Fiinţa), el admite şi koinonia între eide, participarea între Idei. În afară de aceasta, la Platon méthexis este, cum vom vedea, înrudit cu imitaţie (mímēsis) termenul imitaţie, mímēsis; prin filiera neoplatoniciană Plotin-Proclos acesta 15 Λεξικον ρωµοuνο – έλληνικου, ýπο Ήκτοροç k. Σαραφιδοu, ỉατροu, Constanţa, 1922, Institutul de Arte Grafice „Victoria”, p. 247. va fi folosit de Sfinţii Părinţi care-i vor accentua sensurile alegorice. Teoria Ideilor este prefigurată în dialogul Phedon sub anume înrâuriri pitagoriciene. Sunt exegeţi ai filosofiei platoniciene, care o reduc la unirea dintre dialectica şi ironia socratică cu ideile pitagoriciene despre cunoaşterea de tip matematic şi modul de viaţă mistic, comunitar. Ni se pare o viziune reducţionistă, mai ales că în dialogurile ce nu mai aparţin perioadei de tinereţe, personajul Socrate, apare tot mai rar, până când, în dialogul ultim, Nomoi, lipseşte cu totul. Acesta este un indiciu ce ne îndreptăţeşte să credem că ipoteza lui R. Schaerer – despre o iminentă despărţire dintre Platon şi Socrate, în cazul în care magistrul n-ar fi fost condamnat la moarte – este de luat în seamă. Semne sunt suficiente care atestă o anume modificare-eliberare de înrâurirea socratică în modul de filosofare, trecerea de la dialog la monolog. Morţii magistrului, i-a urmat dorinţa de a-l idealiza, ceea ce a anulat faptul real de a-l părăsi, aşa cum va face Aristotel cu Platon însuşi. Scilicet, semnificaţia gnoseologică a mitului peşterii, constă în aceea că opiniile oamenilor obişnuiţi, acele doxai, seamănă cu ceea ce el numeşte eikon, umbră, icoană umbroasă, reprezentare verosimilă. O astfel de formă de cunoaştere nu prezintă importanţă gnoseologică ci, ea are o oarecare însemnătate numai în poetica platoniciană în asociere cu participarea şi imitaţia. Opinia comună, omnitudinea, omnio communis, este o formă ceva mai clară de cunoaştere, proprie tuturor oamenilor sau doar unei majorităţi sau chiar numai înţelepţilor. Termenul grec este éndoxon şi este folosit mai ales în dialogul Sofist. Aşadar, nici chiar noţiunile care au o astfel de bază empirică nu sunt cunoştinţe evident-clare, ci numai Ideile provenite din cunoaşterea raţională. Şi în dialogul Theaitetos, folosindu-se de alegoria suflet-porumbar, cuibar de păsări – el dă cunoaşterii adevărate o explicaţie asemănătoare „opinia corectă plus precizarea deosebirii”. Aristotel a criticat, cumva, într-un mod neinspirat – conform tradiţiei din Lykeion despre agrapha dogmata – teoria Ideilor a lui Platon; epiklésia aristotelică era că Platon făuse din eide un choriston, un subsistent separat, inutil. Cicero M.T. informează că această teorie, criticată de Aristotel, va fi preluată de stoicul cu înclinaţii neo-akademice Antiochos din Ascalon, apoi de Plotin şi Proclos. În Enneada a IV-a, Plotin spune însă, că Ideile sunt gândurile lui Dumnezeu. Teoria lui Platon e o primă încercare expusă în sistem de a soluţiona dilema transcendent-imanent, prezentă, în diverse forme şi în gândirea filosofică contemporană. Înţelegerea filosofiei platoniciene impune, desigur lectura nemijlocită a dialogurilor sale, lectură care trebuie făcută în următoarea ordine: Alcibiade I, Gorgias, Phaidon (cunoaşterea problematicii etice socratice); Kratyl şi Theaitetos (gnoseologia); Sofist şi Politicul (dialectica); Phaidros, Symposion (metafizica), urmate apoi, de Philebos, Timaios şi Parmenide ca şi de celelalte dialoguri. Fenognosa platoniciană nu este uşor de disociat de metafizica Formelor, căci „cunoaşterea supremă” înseamnă cunoaşterea Ideii de Bine Bonun Agathon Binele este Formă supremă dar este şi „cauză” a Formelor, sursă a lor, raţiunea de a fi a acestora, precum soarele este izvorul luminii. În afară de aceasta, binele are la el şi un sens moral. Platon recurge, cum am constatat din alegoria peşterii, la mituri şi metafore atunci când în explicaţia raţională apar aporii insurmontabile. Alte două metafore sugestive sunt, cea a soarelui şi cea a liniei divizate. Ambele analogii au acelaşi numitor comun, atât între ele cât şi între ele şi mitul peşterii – diferenţa dintre vizibil şi invizibil, sensibil şi inteligibil. Important este să reţinem că această diferenţă este operaţională nu doar în cunoaştere ci şi în domeniul ontic, ca niveluri diferite de realitate. Este vorba despre deosebirea dintre realismul gnoseologic şi fenomenismul relativist (care atunci era promovat de sofişti), deosebire ce se va regăsi în filosofia ulterioară. Două sunt subdiviziunile vizibilului şi două cele ale inteligibilului şi atunci, urcarea spre ieşirea din peşteră în lumina soarelui, poate fi redată printr-o linie divizată în următoarele patru segmente, care semnifică tot atâtea niveluri sau orizonturi cogniţionale. Sensul ascendent este indicat de săgeata liniei, care arată, totodată, şi creşterea gradului de claritate şi de evidenţă-adevăr a nivelului respectiv. 4 nóesis inteligibilul din epistéme intuiţie afara peşterii ştiinţă noeta 3 diánoιa judecată 2 pistis dóxa crezare eikones doxasta Vizibilul din părere umbre şi reprezentări Peşteră 1 eikasia sau cunoştinţe părelnice umbră Printr-o astfel de schemă se rezumă atât treptele cunoaşterii cât şi nivelurile ontice, ale acestor orizonturi cogniţionale. Ce trece dincolo de aceste niveluri, în sensul indicat de săgeată nu mai aparţine cunoaşterii dialectice ascensive ci saltului anamneto- erotic. Detectăm aici şi înrâurirea ce vine din partea „divinului Parmenide”, disocierea între existenţă şi fiinţă. Fiinţa este Bonum Agathon, firea eontică, esenţa supraesenţială, epékeina tes ūsias, care face posibilă orice esenţă tocmai pentru că, ea nu aparţine niciuneia. Aceasta nu poate fi cunoscută pe cale dianeoteică, discursivă. În acest sens, trebuie înţeles că metafizica platoniciană este agathophanie manifestare vivartavāda, nu metamorfozare a lui Bonum Agathon. Agathopania platoniciană seamănă doctrinei vedantine vivartavāda, doar că manifestarea, aici, este nu doar manifestare ci şi participare. El a hypostasiat noţiunile, într-o lume transpersonală, extra-mentală, o lume care n-are un loc anume, Ideile existând pretutindeni şi nicăieri. Din altă perspectivă, se poate spune că Platon a dezvrăjit miturile arhaice ale Grecilor, risipind naiva lor candoare prin lumina cunoaşterii raţionale. Din perspectivă strict logică, Ideile platoniciene sunt predicate logice, metamorfozate în existenţe „pure” şi „puse” „alături” de obiecte, cum va observa, critic şi Aristotel, dându-le nume identice cu ale obiectelor de care le-a despărţit şi le-a transpus în choriston. După cum am mai amintit, după P. Notorp, teoria Ideilor apare in nuce în dialogul Phaidros, apoi în Kratyl fiind expusă şi argumentată, în Phileb, Phaidon şi mai ales în Republica. În aceste dialoguri ca şi în altele, incluse în diverse perioade ale activităţii filosofului, termenii implicaţi, idéa, eidoç, génos, eídola, eikónes ş.a., sunt luaţi în accepţiuni diferite, dar aceasta nu este o motivaţie suficientă pentru teza susţinută de exegeţi ca Schleiermacher, Teichnuller, că filosoful şi-ar fi modificat doctrina. El va modifica doar teoria politică în Legile, în raport cu cea expusă în dialogul Republica. Phenognosia şi agathophania sunt de nedespărţit, deşi nu le putem identifca, ele completându-se una pe cealaltă. Cunoştinţele care nu mai ascund fiindele sunt aletésthera, iar cele care se ivesc în lumina deplin-strălucitoare a soarelui (Bonum Urcarea dialectică, ieşirea din peşteră în orizontul solar, înseamnă trecerea de la eikónes la noetà, desprinderea de umbrele sensibilului, fuga spre inteligibil, cum am anunţat din chiar titlul generic al acestor prelegeri; este separativitatea acestor două domenii, kósmos nōetòs şi kósmos aistēsis, separativitate cu proiecţie în temporal, iar nu în sens de dualitate ontică. Aceasta înseamnă că distincţia între inteligibil şi sensibil, între cele ce sunt în interiorul peşterii şi cele ce sunt în afară, între eikónes şi noetà se face pe un singur criteriu – efemeritatea primelor, eternitatea celorlalte. Agathon) sunt alethéstata. O problemă controversată a phenognosei platoniciene este despre tà mathematikà, “obiectele matematice“, intermediare între sensibile şi intelgibile16, care preexistă în suflet, acesta reamintindu-şi-le. „Obiectele matematice” seamănă Ideilor prin inteligibilitatea lor, dar se deosebesc, prin faptul că ele sunt concepute în actele individuale de judecată, iar Ideile preexistă acestora. Fuga spre idealitate este dificilă, fiind, de fapt, o sforţare, o răsucire-conversiune totală spre „atingerea” esenţelor, răsucire denumită, hē periagogēs téchnē; este un efort katharsic ce implică şi actul voliţional nu numai raţiunea, ci toate facultăţile sufleteşti. Din alegoria peşterii şi analogia soarelui se poate reţine că, Platon asociază limpiditatea vederii cu claritatea cunoştinţelor şi adevărul lor. Sensul ascuns, hyponoia al omeozei este, cum am spus, că soarele semnifică Ideea de Bine iar lumina lui, cunoaşterea noetică. Anámnesis şi Erōs Am reţinut ideea că adevărata cunoaştere nu se datoreşte doar puterilor raţiunii. În dialogul Republica (532a)17 el spune, într-adevăr, că o atare cunoaştere dianoetică, mate- matică şi intuitivă, urcă până la postulate ipotetice dar nu trece dincolo de ele. În dialogul Phaidros (249a, 253a)18 însă, el admite că prin anamneză şi érōs, se face un fel de salt exaiphnic, dincolo de ipoteticul la care se opreşte noeticul, dar atrage atenţia, că o aşa aprehendare n-ar fi posibilă decât după desprinderea sufletului de trup. Anamneza are un rol hotărâtor în teoria lui Platon, rol semnalat şi de M. Eminescu care nota că acest filosof a avut ideea măreaţă de „orice ştiinţă este o aducere aminte”19. Anamneza este puterea apriorică a sufletului de a dezvălui trecutul şi prooroci viitorul. Mintea nu este o tabula rasa, cunoaşterea nu pleacă de la un loc gol, iar cunoştinţele nu provin din simţuri ci din prefigurări ale sufletului care sunt ca nişte puteri latente ce trebuie „trezite”; se pleacă întotdeauna de la „un minim de sens”, ca de la o amintire vagă neacoperită total de vălul uitării. Anamneza reliefează mai clar, decât tot ce am spus până acum, scopul phenognosei platoniciene-contemplarea Ideilor eterne, smulgerea-trezire din starea somnică în care se află sufletul, din momentul căderii lui în trup. Odată cu acest nefericit prilej, a avut loc răcirea puterilor lui contemplative, diminuarea acestora, prin care se lasă loc extinderii uitării, ce se aşterne ca un văl, a cărei cvasiopacitate nu mai poate fi înlăturată decât cu mari eforturi katarsice, graţie cărora sufletul bolnav se poate însănătoşi 16 Vezi detalii, Gaston Milhaud, Les philosophes géomètres de la Grèce. Platon et ses prédécesseurs, Paris, Edition Librairie Philosophique Vrin, 1931. 17 apud, Valentin Mureşan, Comentarii la Republica lui Platon, Ed. Metropol, 2000, p.98. 18 Platon, Opere, Ed.Ştiinţifică şi Enciclopedică, Bucureşti, 1983, pp. 246-252. 19 M. Eminescu, Fragmentarium, Ed. Ştiinţifică şi Enciclopedică, Bucureşti, 1975, p.75. (mai ales prin justiţie, căci pentru sufletul sănătos sunt suficiente legile). Boala sufletului poate altera însă trupul, mai grav decât îi este dat acestuia să fie şi de aceea, spune Platon în dialogul Charmides, că pentru vindecarea trupului este necesară însănătoşirea capului, iar pentru însănătoşirea acestuia, trebuie purificat sufletul. El afirmă că această credinţă ar fi fost auzită de careva, de pe la locuitorii traci. După cum reiese din mult controversatul fragment (87a) din dialogul Menon, fragment ce a cunoscut numeroase comentarii, Platon „experimentează” anamnezia asupra sclavului Menon, care, analfabet fiind, află singur suprafaţa cercului, triunghiului etc., e drept, graţie iscusitei erotetici socratice. Neştiinţa lui Menon, asemenea celei a celorlalţi oameni obişnuiţi este ştiinta acoperită de vălurile maice ale virtuţii. Însăşi virtuţile cardinale, mai ales sophía, trebuie „deosebite” (redescoperite) de acoperirea prin uitare, ele neputând fi comunicate şi transmise, pur şi simplu, de la magistru la elev. Nu este greşit să ne amintim, cu această ocazie, de şcolile mistice taoiste din China antică, de exemplu, „Şcoala convertirii prin surâs” menţionată la capitolul respectiv. Anamneza este cunoaşterea din care s-a îndepărtat uitarea şi în acest sens, dar numai în acest sens, ea este omeotică cunoaşterii adevărului – alétheia. Este, aşadar, pe deplin îndreptăţită afirmaţia, că ea este cale principală de cunoaştere la Platon. Nu este fără însemnătate să reţinem şi o notă antisofistică a motivului anamnetic platonician, căci sofiştii prin relativismul afişat negau posibilitatea oricărei ştiinte, orice schemă apriorică a cunoaşterii. Acelaşi lucru putem spune şi despre Érōs. Anamneza platoniciană nu este amnesía în sens psihologic sau medical, uitarea de moment a ceva care era anterior în memorie; ea are sens metafizic fiind a(n)ámnesís, „fără, fără amintire” adică starea intuitiv-contemplativă, alethică de aprehendare şi posesie a adevărului. Posesia adevărului, a-verea lui, exclude uitarea, a avea adevărul înseamnă a nu avea uitarea. Érōs are şi el funcţie cognitivă în sensul în care este năzuinţă, sădită în suflet spre Frumuseţea în sine. Or, această năzuinţă-dorinţă, epithymia, are o fire dublă, ceva între divin şi uman; el are semnificaţia etică, morală şi gnoseologică, fiind intermediar, pontifex, metaxy între inteligibilul etern şi sensibilul relativ, saṇvṛtisat. Érōs este de nedespărţit de ironie şi în acest sens, este asociat şi de sophîa. El este dorinţă dar nu dorinţă iraţională, akolasía ci dorinţă spirituală de comunicare, de cunoaştere, este cunoaşterea însăşi, amor ipse fit cognitione. Firea lui „dublă”, ambiguă, semnifică aspiraţia celor căzute spre înălţare şi a celor deja înălţate, spre ridicarea neîntreruptă a celor nu îndeajuns de înălţate. Érōs este aspiraţie împlinită şi neîmplinită spre Bonum Agathon, aspiraţie niciodată istovită. El este, cum am spus, pontifex între aphtarsía, neprecaribilitatea eidelor şi precaribilitatea, phtora sensibilelor. Graţie lui, ceea ce este bun, kalón, agathón participă la frumuseţe, kállos, iar aceasta, mai sus, participă la Frumuseţea în sine şi la supraesenţial, la Ideea de Bine. Sunt aici câteva notabilia; dualismul platonician nu poate fi negat, aşa precum s-a propus de către unii exegeţi încă din antichitate, începând chiar cu Aristotel şi neoplato- nicieni, fără a se anula „tensiunea ontică” între eide şi eikónes; or, rostul Érōs, aşa cum este personificat în portretul Eros-Filosof de la sfârşitul dialogului Symposion, tocmai acesta este de a anula. În Enneade, Plotin va asocia érōs cu emanaţia, apphoros, ekchysé, probolé. El ajută raţiunea, care nu poate decât să întrezărească eidele; el însă, învăluie- dezvăluie esenţele inteligibile eggutata einai ca într-un noetos tópos, lăsându-se în urmă şi jos de tot, lumea opiniilor, doxai gnómoi, suprasaturată de imitaţii mimemata şi umbre. În alt sens, Eros este cauză a cunoaşterii, energia a kinesias, Neclintitul care clinteşte, primul mişcător care face ca ceva din lumea sénsibilă să se urnească spre eide. Din acest punct de vedere, Eros este întru câtva, omneotic Primului Motor aristotelic sau intelectului activ. Érōs aparţine doar oamenilor; zeii n-au această năzuire-năzărire spre afpkeina tes ūsias, căci ei posedă deja frumosul desăvârşit şi Bonun Agathon. Starea erotică a sufletului este atunci, când acesta nu se împacă nici cu conştiinţa absenţei prezenţei desăvârşirii dar nici cu prezenţa absenţei ei, astfel că ea nu este prea deosebită de atitudinea celui care ironizează. Platon compară, în dialogul Phaidros, sufletul celui care a contemplat măcar o singură dată, frumuseţea divină, cu o pasăre rănită, care nu mai poate zbura; de aceea, acesta va fi ca un bolnav aflat în prada vanitas vanitatum, mataiotes mataioteton şi ori de câte ori, va întâlni aici, pe pământ, ceva frumos se va lăsa cuprins de dorul de frumuseţea divină, întrezărite în cteva clipe de contemplaţie şi va tânji după ea, oftând spre cer. Reamintim că şi Socrate îşi dăduse seama de faptul că cercetarea şi căutarea răspunsurilor la întrebările importante ale filosofiei, generează nişte chinuri dureroase, asemănătoare celor din timpul aducerii pe luma a pruncilor; remediul acestor nelinişti dureroase, fusese găsit de Socrate prin acea maieutiké, téchné. Érōs-Socrate de la sfârşitul dialogului Symposion este ambiguu, duplicitar, ironist şi prin aceasta „prima enigmă modernă în istoria gândirii antice greceşti”20. Starea lui nu este doar doxală ci paradoxală, mai bine zis, între paradoxologie şi filodoxie. Ironia Verbul din greaca veche de la care derivă termenul de ironie este eirōn, ōnos (ho); eirōneía21 înseamnă disimulare-simulare, întrebare iar ironistul este acela care întreabă simulând neştiinţa. Întrebările socratice din dialogurile Symposion, Gorgias, Phaidros camuflează ceva, au o tentă disimulatoare, o „mască” prin care ceva care ete astfel se vrea să pară altfel. Deşi are o notă de prefecătoie, ironia socratică din dialogurile lui Platon nu este sofistică, eristică, dimpotrivă este euristică, având funţie propedeutică în cercetarea adevărului. Graţie virtuţilor cognitive ale ironiei, suntem îndreptăţiţi să apreciem că ea este hypóstasis al filosofiei însăşi. Pentru că ironia nu este râs deschis ci „râs redus” (cum au definit-o romanticii), râs ascuns, ce tinde spre zero fără însă a-l atinge, nici ironologia nu este comicologie, bufonadă; ea are o logică care nu o încalcă pe cea aristotelică, şi, nu este alogică sau ilogică, ci cumva metalogică. Ironia nu este râs ci abia un surâs, un zâmbet diafan quantum satis şi numai în această măsură este indispensabilă sofiei. Umorul, satira, sarcasmul, butada, aluzia, ludicul sunt nuante ale ironiei care fac ca aceasta, disimulare fiind, să nu fie munciună şi înşelătorie pe faţă. Cel ce minte, spune contrariul a ceea ce gândeşte iar ironistul lasă să se înţeleagă ce gândeşte prin ceea ce rosteşte, sau doar sugerează aceasta. Ironia este pseudopseudologie, cum spune V. Jankélévitch, minciună ce se autosuprimă, fiindu-şi infidelă, tinzând adică spre adevăr. Deosebirea este de o nuanţă insesizabilă, smíkron, ceva extrem de mic dar extrem de important, o „subţirime”, de felul celei care deosebeşte tăcerea care exprimă ceva şi exprimarea care semnifică tăcerea. În filosofia contemporană, J. Starobinski a arătat că ironia are funcţii de însănătoşire a sufletului, lecuieşte, de exemplu, melancolia. Ea vindecă megaloprepeia celui dezgustat şi plictisit de prea multă ştiinţă ce o are despre lume şi oameni. Detaşarea ironică, desprinderea de povara căutării absolutului este o gymnopaidee purificatorie. Érōs-Socrate, Socrate ironistul, Socrate aşa cum i-a fost schiţat acel sugestiv pinakon de la sfârşitul dialogului Symposion de către Platon, avea menit un destin odiseic, de continuă căutare şi revenire la sine, dar mereu amânată; pentru posteritate, el a rămas personajul înteleptului mereu împlinit şi neîmplinit, nici absolut neştiutor nici cu 20 Vladimir Jankélévitch, Ironia, Editura Dacia, Cluj-Napoca, 1994, p 143. 21 HEKTOPOΣ K. ΣΑPAΦI∆OU, ıατρou, Λεξ, cit., p. 293. totul ştiutor, atopic şi utopic, care n-are un loc anume într-o cetate, fiind de altfel şi suprimat, tocmai pentru că înţelepciunea are însuşirea pretutindenităţii. René Voeltzel care a glosat pe tema ironiei biblice, afirmă că Dumnezeu a făcut o glumă divină căci s-a despărţit de Sine în Fiul Său (vezi în acest sens, textul nostru ubi supra şi lucrarea lui R. Voeltzel, Le rire du Seigneur. Enquete et remarques sur la signification théologique et pratique de l’ironie biblique, Oberlin, Strasbourg, 1955). Lumea aceasta, tocmai pentru că este creaţie a lui Dumnezeu ar trebui să fie cât de cât perfectă, dar ea nu este cum trebuie să fie şi tocmai această diástema relefiează că ea pare să fi răms neterminată, ceea ce nu stă bine unei fapte divine; de aceea, trebuie, ar trebui, privită cu îngăduitoare ironie. Şi Hegel remarca ironic, privitor la dryada divină, că Dumnezeu se joacă de-a iubirea cu El însuşi. Imitaţia (mímēsis) Platon considera că în esenţa ei, arta este mimetică, creaţie dar creaţie imitativă, de al doilea grad. Faţă de Demiurgos, creatorul universului, artistul este un făcător de umbre de mimēmata. Pentru el, acestea sunt false nici măcar verosimile. Problema centrală este aceea a relaţiei dintre Urbild, model şi Abbild, copie, dintre Idee şi sensibile ce-i sunt subsumate. În dialogul Omul politic, Platon recurge la comparaţia dintre universal şi o pânză care ar trebui să învăluie cetatea, “o pânză“, adică, mentalitatea colectivă şi se întreabă dacă pânza aceasta se divide în părţi care să revină fiecărui cetăţean, părţi care-s entităţi de sine stătătoare dar separate, sau se împarte asupra fiecăruia fără a se divide. Aceasta este, de fapt tulburătoarea problemă a participaţiei şi imitaţiei, căreia noi îi spunem problema dialecticii general-particular-individual. În greaca veche, verbul miméomai – oumai, f. ēsomai, înseamnă a imita dar şi cu sens de a contraface, a falsifica, a altera, până acolo încât ceva să devină cu totul altceva. Tocmai astfel de sensuri depreciative ale termenilor, ce provin din această rădăcină verbală “a diminua”, „a micşora”, sunt avute în vedere de Platon când spune că mimemele artiştilor n-au ce căuta în cetatea ideală, fiind nu doar inutile ci de-a dreptul dăunătoare. Dintre termenii ce provin din această rădăcină verbală reţinem mai ales mimetikos, ē, ón (ho) farseur, falsificator cel care face ceva din altceva dar mai rău, de o manieră deplorabilă, mult inferioară modelului imitat22. Acest aspect al imitaţiei, al copiei, este cu Platon îi aseamănă pe artişti cu nişte mimi, care redau modele falsificând fără să vrea. Aceştia prin arta lor, artificiu, produc eikónes, aşa cum reiese din faimosul fragment despre Frumuseţea în sine din dialogul Symposion. Fiind imitaţie, arta este o activitate de inferiorizare iar artiştii, îndeosebi poeţii, sunt nişte profanatori ai Inteligibilităţii. Merită să reţinem acest motiv platonician al profanării eidelor, căci el va deveni, mai apoi, în cheie creştină la unii apologeţi, dogma blasfemiei divinităţii prin artă în general, teatru, pictură, sculptură etc. atât mai pregnant cu cât Urbild, ceea ce este imitabil, axiomimetos23, are o valoare demnă de imitat, precum sunt eidele. Mişcarea iconoclastă declanşată în Imperiul Bizantin pe vreme lui Ioan Damaschin trebuie pusă în legătură cu felul cum au înţeles gânditorii creştini din primele veacuri a.p.n.Ch., problema relaţiei Urbild-Abbild şi problema participaţiei creaturalului la Creator. Aceştia, nu erau străini de teoria éklampsis, despre emanaţie ca precaribilitate treptată; copie din ce în ce mai imperfectă a Unului Supracategorial; emanaţia este tema imitaţiei platoniciene reiterată într-o altă formă. În Scrisoarea a VII-a, Platon stăruie asupra temei precaribilităţii nu a Ideii ci, a ceea ce a făcut Demiurgos ca amestec între sensibil şi inteligibil, de exemplu trupul omului. Îndeosebi în dialogul Republica, el este preocupat de a găsi soluţii acestui proces de degradare: soluţia, el o vede în educaţia filosofilor, prin care să se stopeze kenoza, golirea şi îndepărtarea de inteligibil. În dialogul Omul politic (269 c), el face deosebirea între timpul lui Cronos, în care totul merge bine şi timpul lui Zeus, în care totul merge rău, acesta fiind timpul îmbătrânirii şi înrăirii lumii pe motivul părăsirii de către divinitate a cârmei lumii; este o părăsire, ce va fi urmată de revenire, iar nu o retragere definitivă, mai curând o ascundere, latuitate, o aţipire temporară, timp în care lumea trebuie să se autoguverneze. Mişcarea în sens invers nu înseamnă invazia hazardului în lume; ea mai păstrează vestigii ale ordinii originare, dar diminuată şi cu sens invers. Omul politic are menirea de 22 Pentru aceste etimologii, (v. Alexandre, Dictionnaire grec-français … vingt-deuxième édition, avec une vocabulaire de noms historiques mythologique et géographique par A.Pillon, Paris, Librairie Hachette et Cie, 1895, precum şi Francis E.Peters, Termenii filosofiei greceşti, Humanitas, Bucureşti, 1992, trad. Drăgan Stoianovici. 23 HEKTOPOΣ K. ΣΑPAΦI∆OU, ıατρou, dicţionarul cit., p. 252. a frâna degradarea continuă şi de a o menţine în stare de cvasi-ordine. Într-o astfel de lume, “nimic nu se creează, totul preexistă şi totul se pierde“24. Ceea ce a fost bun, a fost în trecut; de aici rolul anamnezei, fără de care filosofia lui Platon s-ar reduce la aceea a “străbunului“ Parmenide. 24 Clement Rosset, op. cit., cap. Platon. Concluzii În încheiere la cele spuse anterior, Platon crede că filosofia nu trebuie să fie scop în sine, ci mijloc pentru realizarea fericirii individuale şi sociale, dacă este cazul, chiar în mod forţat, costrângător. Gândirea sa filosofică a cunoscut anumite metamorfoze începând din anii tinereţii, “experienţele“ din Siracuza şi până la bătrâneţe, astfel încât, ipoteza lui Schleiermcher, că el ar fi expus în dialogul Phaidros concepţia sa filosofică in nuce, rămâne doar o ipoteză; sistemul său filosofic este atestat prin coerenţa legică a ideilor din fiecare dialog în parte. Astfel, dialogul Timaios şi Scrisorile, se deosebesc faţă de restul scrierilor sale, prin ceea ce am numi mistica teoretică platoniciană, deoarece admite că cea mai bună cunoaştere este tăcerea, că numai voirea binelui este voinţă autentică, iar persistenţa infinită a sufletului (nu nemurirea) n-are nici o logică, fără admiterea anamneziei. Anamneza este contrară uitării, ce se iveşte şi ca urmare a folosirii cuvântului scris; arta scrisului trebuie înlocuită cu arta dialogului. În filosofia lui Platon se confirmă teza lui Jaeger, că vechii Greci au avut înnăscut simţul paidesic, formativ, identic cu năzuinţa spre filosofare, érōs uranian, fiind, deci, garantul acesteia. Filosoful, “răsădeşte“, prin arta dialogului în suflete, cunoştinţe care vor da roade numai la cei care trăiesc în preajma muzelor. Drumul formării filosofice este mai scurt pentru cei care ştiu să audă şi cum să vadă. De aceea, Platon s-a străduit în dialogurile Sofist şi Parmenide să schiţeze condiţiile teoretice de posibilitate a DIALOGULUI filosofic. Sophía nu poate fi dobândită de unul singur, ci de cel puţin doi, dialogarea dintre ei fiind realizarea “vie“ a însăşi gândirii cunoscătoare de adevăr. După cum am văzut, dialogul, are drept însoţitor de nedespărţit ironia, atitudine principală a sufletului de provocare spre cunoaşterea devărului, niciodată încheiată. Ironia garantează buna folosire a facultăţilor sufletului, când, cum să fie folosite şi spre ce să fie orientate, în actul de cunoaştere, ce trebuie să înceapă cu percepţiile, să continue cu pístis, să urce apoi spre doxai, epistēme până la Ideea de Bine; avem în vedere că fiecare modalitate din această cunoaştere are totodată şi un mod de comportament specific şi adecvat ei. Într-un fel se va comporta, din punct de vedere moral, prizonierul din peşteră şi altfel, cu totul altfel, cel eliberat, ajuns la cunoaşterea heliadică. Ei realizează nu absolutul ci paradoxul că sunt cumpătaţi din cauza necumpătării. La Platon – există o epiclēsia a credinţei în circularitate, în repetare, epiclēsia anamnezei. Să credem în circularitatea viaţă-moarte, moarte-viaţă, cunoaştere-eliberare; eliberare- cunoaştere; existenţa ante natum – postmortem dar şi postmortem – antenatum ş.a., ceea ce se reduce la aceea că eşti nemuritor dacă ştii că eşti muritor, idee care în creştinism va reapare sub forma eşti muritor dacă vei crede cu tărie că eşti nemuritor. Numai cel care este dominat de conştiinţa efemerităţii se teme de moarte cel care, cum se spune în Scrisoarea a VII-a nu s-a hrănit tot timpul cu “nemurire“, adică cel al Sufletul persistă infinit după moartea trupului tocmai că este omeotic Ideilor, participând la ele aşa că, autentica cunoaştere a lor nu este posibilă decât după moartea trupului, prin care el se eliberează de povara empiriei. În timpul vieţii, chiar şi cei ce reuşesc o oarecare detaşare de plăcerile simţurilor, nu ajung la separarea totală a sufletului de trup; de aceea, cumpătarea lor nu este autentică, sinceră, ci este tulburată de o tainică poftă de viaţă, care poate deveni cu atât mai tiranică cu cât este mai mult reprimată, înăbuşită. cărui suflet n-a fost lăsat să trăiască în preajma şi în ambianţa Ideilor eterne, veşnice, acela va tremura la gândul morţii. Plăcerile trupului sunt lanţuri cu care sufletul este prins, în această temniţă şi dacă li se dă frâu liber, întemniţatul, ajunge să fie propriul său temnicer. Dacă însă, de timpuriu este educat să nu preţuiască atât de mult „plăcerile” acestuia, înseamnă că ştie, află că secretul propriei eliberări stă în chiar puterile lui, educaţia până-n pragul vârstei de 50 de ani, când poate aplica didactica pentru a ajunge conducător după cum aflăm din cartea a VII-a a dialogului Republica. În sfârşit, reţinem că în filosofia lui Platon se regăsesc în unitate, teza socratică despre bine, nous din filosofia lui Araxagora, conceptul eleat de Unu, noţiunea pitagoricienilor de număr, hypostaziată în număr ideal. Această năzuinţă spre sinteză şi unitate l-a făcut să propună şi un proiect de guvernare conform căruia cetatea cea mai bună şi mai dreaptă este una unitar-ierarhizată. Bibliografie minimală 1. Brunschwicq, Léon, L’actualité des problémes platoniciennes, Paris, Hermes Cie, 1937 2. Cornea, Andrei, Platon. Filozofie şi cenzură, Editura Humanitas, Bucureşti, 1955 3. Goldschmidt V., Les dialogues des Platon. Structure et méthode dialectique, Paris, PUF, 1963 4. Jankéléwitch, Vladimir, Ironia, Editura Dacia, Cluj, 1994 5. Leroy, Gilbert, Dialogul în educaţie, Editura Didactică şi Pedagogică, Bucureşti, 1974 6. Muscă, Vasile, Introducere în filosofia lui Platon, Editura Dacia, Cluj, 1994 7. Natorp Paul, Platos’ Ideenlehre, Leipzig, 1912 8. Perls, Hugo, Mouσα, Étude sur l’estetique de Platon, Revue philosophique, t.CXVII, n.1-2, 1934 9. Perls, Hugo, La philosophie platonicienne du droit, Revue Philosophique, t.CXXI, ian.-feb., 1936 şi t.CX 10. Kelsen, H., La justice platonicienne, Revue Philosophique, t. CXIV, 1932 11. Petrement, Simone, Eseu asupra dualismului lui Platon la gnostici şi manicheeni, Editura Symposion, Bucureşti, 1996 12. Reel, Encyclopaedie des Klassichen Altertumswissenschaft (RE), Stutgart, 1895, 1977 13. Steiner, Rudolf, Înnoirea artei pedagogico-didactice prin ştiinţele spirituale, Editura Didactică şi Pedagogică, Bucureşti, 1981 5. Aristotel (384-322 a.n.Ch.) Prologos Aristotel este unul dintre cei mai de seamă filosofi ai lumii antice. El a fost elev al lui Platon şi în legătură cu această problemă merită să reţinem următoarele: Aristoxene din Tarent informează că Stagiritul ar fi editat nişte lecţii ale lui Platon, când acesta era plecat în cea de a treia călătorie în Sicilia, editare făcută, pare-se, fără ştirea magistrului; Diogene Laertios transmite şi el că Aristotel ar fi făcut în Akademia lui Platon, un fel de “şcoală în şcoală“, ceea ce trebuie pus în legătură cu mult controversata problemă a relaţiilor dintre cei doi filosofi şi cu aceea despre agrapha dogmata (vezi textul nostru ubi supra). După alte informaţii transmise de autori antici, Aristotel ar fi ţinut lecţii în Akademie, dar nu de filozofie ci de retorică contra lui Isocrate. A fost prieten al lui Xenocrate, nepot al lui Platon şi despre posibilităţile intelectuale ale celor doi magistrul avea păreri diferite; pentru Aristotel zice, la un moment dat, că are nevoie de un frâu pentru a-l mai putea ţine în Akademie, iar pentru celălalt, de nişte pinteni pentru a-l îndemna spre cunoaşterea filosofică. Aceste aprecieri sunt funcţie de abilităţile şi isteţimea proprii minţi fiecăruia dintre cei doi. Ca şi magistrul său, Aristotel a scris foarte mult, iar scrierile sale s-au păstrat aproape în totalitate. Ele sunt clasificate după varii criterii dintre care alegem unul ambivalent, ca să spunem aşa, cronologic, privind principalele etape din viaţa sa şi domeniul de cercetare. Unele dintre ele, nesemnificative, s-au pierdut. Sunt astfel, următoarele clase de scrieri: scrieri din perioada Akademiei şi a raporturilor (bune-rele cu Platon); scrieri din perioada de la Assos şi Mytilene; scrieri din timpul cât a fost la conducerea Lykeion. Opera sa este atât de cuprinzătoare încât a fost apreciată ca fiind enciclopedia ştiinţelor şi filosofiei din sec.IV a.n.Ch. Din prima perioadă fac parte: dialogul Eudem, Protreptic, perì psychēs (doar o singură carte), Despre filozofie, Despre idei, Despre dreptate (perì dikaciosýnēs), Constituţia ateniană (politeia Athenaion). Ultima scriere este o secţiune a unei lucrări mai mari în opt cărţi intitulată Politikà, Constituţiile. Gânditorii Evului Mediu şi cei din Renaştere n-au cunoscut Constituţia ateniană, deoarece ea a fost descoperită abia în anul 1829 de doi elenişti, Keibel şi Wilamowitz. Cele mai multe scrieri din această perioadă sunt sub înrâurire platoniciană. Din cea de a doua clasă amintim: Ethika Eudemia, Ethika către Nicomach perì geneseos kaì phthoras (De géneratione et corruptione). Caracteristica scrierilor din această categorie constă în aceea că se manifestă tendinţa de independenţă spirituală faţă de Platon. În a treia clasă de scrieri intră cele ce se caracterizează prin cristalizarea şi maturizarea propriei sale gândiri filosofice. Ele sunt scrieri despre natura vie şi nevie, psihologică, morală, filozofie, politică, logică. Privitor la scrierile de logică, acestea au primit în epoca bizantină denumirea generică de Organon şi ele sunt următoarele: Kathegoriai, Perì hērmeneías (De interpretatione). Analitikà prṓtera (An. Priora), Analitikà hýstera (An. Posteriora), Topikà sau, cum i s-a mai spus, Metodika (De locis communis), Sophistikoì élegahoi şi în sfârşit, Téchnē rhetorikḗ, scriere socotită de unii exegeţi, ca o anexă a Topicilor, iar de alţii ca scriere poetică. Singura scriere de matafizică a fost intitulată de Aristotel Perí tēs prōtēs philosophías, care s-a transmis sub denumirea de Metafizica, deoarece în Catalogul Anonim a fost aşezată după scrierea Fizica, aşadar, metà tà physikà. Metafizica are treisprezece cărţi, dintre care doar şapte sunt socotite autentice (A, B, Γ, E, Z, H, Φ) iar mult controversata carte „Λ” se subîmparte în două cărţi mai mici unite în capitolul al şaselea; cartea „α“ este considerată un pinakon sau prologos apocrif făcut pentru scrierea sa Fizica. Scrierile despre natură sunt rânduite în două subgrupe: despre natura nevie, scrieri despre natura vie. Cea mai importantă scriere despre natura nevie este Fizica, intitulată de Aristotel Phisyké akroasis25 , în opt cărţi. Cazul scrierilor esoterice şi exoterice ne face să credem că, atât în Akademie cât şi în Lykeion se practicau mai multe modalităţi de învăţare, dacă ar fi să ne luăm şi după ce spune Kant în legătură cu istoria didacticii filosofice: învăţarea akroamatică a celor care ascultă şi înţeleg ceea ce ascultă, ascultarea nefiind simplă auzire de sunete fără sens. Învăţarea erotematică bazată pe întrebări reciproce şi din partea profesorului şi a celor ce ascultă (este învăţarea socratic-dialogică); această modalitate mai cunoaşte o variantă, cea catehehetică care constă doar în întrebări 25 Verbul grec akróamai înseamnă „a auzi” dar şi „a asculta”. Denumirea de scrieri acromatice, akroamatikà lógoi desemnează scrieri ca Metafizica şi Fizica, toate scrierile destinate unui cerc restrâns ascultătorilor, fiind „esoterice”. Alte scrieri destinate unui auzitor, ōtakūstēs, aveau caracter oarecum exoteric, destinate fiind, celor, ce le auzeau dar nu le înţelegeau, denumite exoterikoi logoi. adresate de către magistru, iar răspunsul este „moşit” de el, de la elev. Este vorba, în general, de „discuţie deschisă”, dirijată cu scopul de a se înlesni trecerea de la îndrumare la descoperire personală26. Chiar şi scrierile pedagogice sunt akroamatice ca să nu mai vorbim despre scrierile de logică. Menţionăm alte scrieri despre natura în genere: Meteorologikà, Geōmetrikà kaì mechanikà ββλία, Optika ββλίà. Amintim apoi, dintre scrierile descriptive despre natura vie, seria de tratate Parva Naturalia (Perì aísthéseōs kaí aisthētōn, Despre senzaţie şi percepţie; Perì mnēmeç kaì anamnēseōs, Despre memorie şi amintire; Problémata). Tot din această subclasă de scrieri descriptive despre natura vie mai face parte o scriere importantă intitulată Perì tà zoa istoría. Din subclasa scrierilor despre natura vie amintim şi de scrierile explicative printre care, în primul rând, Perì psychēs. Tot în perioada a treia sunt incluse scrierile de etică, politică, poetice, didactice etc. Amintim în acest sens: Politikà, în opt cărţi, dintre care, cartea a treia, a şaptea şi a opta, formează o scriere distinctă, Constituţia ateniană, scrisă, cum am spus, în a doua perioadă. O altă acriere importantă este Perì poietikē. Scrierile exoterice mai poartă şi denumirea de ekdedoménoi lógoi adică pentru începători, pentru cei mulţi iar cele esoterice se mai numesc hypomnēmata lógoi, pentru cei puţini şi avansaţi. Este cunoscut faptul că Aristotel n-a avut talent de scriitor şi poet, precum magistrul său, de aceea, chiar şi cele mai importante scrieri ale sale, cum sunt Fizica şi Metafizica, nu excelează în ce priveşte stilul şi forma sistematizării lor. Faptul acesta a impus cercetătorilor necesitatea unui alt criteriu de clasificare, anume dacă sunt sau nu terminate, definitivate: syggramata syntagmatika, terminate şi syggrámatika hyomnematika, nedefinitivate. Cel care a moştenit acest preţios tezaur de scrieri a fost urmaşul său la conducerea şcolii, Theofrast, care l-a transmis mai târziu altui comentator Andronikos din Rhodos. Acesta scoate, în anul 50 a.n.Ch., o primă ediţie manuscrisă, completă a scrierilor aristotelice, pe care le avea atunci în posesie. Ediţia lui Andronikos din Rhodos stă la baza ediţiilor tipărite ce vor apare, prima la Veneţia în 1489 în latină, alta, în 1495 în limba greacă. Opera lui Aristotel a fost comentată de o serie de unsprezece urmaşi ai săi, dintre care primul a fost Theofrast iar ultimul Andronikos din Rhodos. Alţi comentatori au mai fost: Straton, Lykon, Ariston din Chios, Kritolaos, Eurymenes, Diodor din Tyr. Trebuie să amintim şi seria comentatorilor arabi, dintre care cel mai important a fost Averroes supranumit Comentatorul. 26 Filozofie, curs de bază, trad.din limba germană coord. de Mircea Flonta, Editura Ştiinţifică, Bucureşti, 1999, p. 615. În epoca modernă au apărut în limbile de circulaţie, ca şi în cazul lui Platon, ediţii complete sau parţiale ale scrierilor Stagiritului. Amintim în acest sens, Ediţia Academiei din Berlin (1831-1870) în cinci volume şi tot sub auspiciile acestei academii, Commentaria in Aristotelem Graeca în 23 de volume plus trei volume suplimentare. De asemenea, Ediţia Joh. Buhle, Aristotelis, Opera omnia (1791-1800) în 4 volume sau E. Grumach, Aristotel, Samtliche Werke, 1971, în 20 de volume, ş.a. În limba română, apariţia traducerilor din scrierile lui Aristotel a avut o soartă ceva mai bună decât aceea a operei magistrului său, în sensul că au fost traduse Metafizica, Fizica de Mircea Florian, Organonul, în două volume, de asemenea, Poetica de C. Balmuş etc., însă o ediţie de scrieri complete, Opera omnia, n-a văzut încă lumina tiparului la noi. Principalele concepte filosofice aristotelice a) Natura şi mişcarea, devenirea, teoria cauzelor şi entelécheia - Natura În cartea a doua a Fizicii, el spune că nu trebuie demonstrată existenţa naturii căci ea se manifestă în lucrurile naturale. El dă, definiţia naturii, folosindu-se de conceptul de mişcare, ea fiind ceea ce se urneşte spontan fără o altă cauză mitică sau nenaturală; este un principiu al mişcării şi repaosului ce rezidă în lucruri prin esenţă iar nu prin accident, mē katà symbebekòs; ea este, totodată orientare spre scop, astfel că natura este „finalitate spontană”. Unii exegeţi reprezentativi ai scrierilor aristotelice, au susţinut că unele concepte de cea mai notabilă generalitate nu au fost pe deplin clarificate, analizate şi nici corect definite. Unele dintre ele vor sta şi în atenţia noastră, numai că părerea noastră este oarecum diferită. Nu este vorba de imprecizie, confuzie, neclaritate, de imbroglio, ci pur şi simplu de perspectiva dialectică din care Stagiritul le analizează. Am amintit că Aristotel nu s-a preocupat întotdeauna de sistematizarea şi punerea la punct a unora dintre scrierile sale; însă acesta nu este un motiv suficient pentru a face din înţelegerea celor mai importante concepte ale filosofiei sale o obscurissima et implicatissima quaestio. Physikē akrroásis se deosebeşte de perì tēs prōtēs phylosophias prin aceea că se cercetează o corolă de concepte şi „categorii” menite să explice zona sublunară a existenţei precum sunt: substanţa, mişcarea, mobilitatea, spaţiul, devenirea, dynamis, energeia şi încă altele. În această lucrare, el cercetează mişcatul material, principiile naturale (nu „primele principii”, începutul absolut al lucrurilor şi mişcării. Se are în vedere, după cum arată şi numele, natura, compusul materie-formă, devenirea acesteia aşa cum ne este înfăţişată de simţuri. Dacă nu vrem să facem din ea o Metafizică, o “teologie inaccesibilă“, „o filozofie primă despre schimbarea sublunară” pe motivul caracterului ei speculativ, atunci ea trebuie sustrasă diverselor rigori interpretative şi privită din perspectiva unei antitetici a naturii. O astfel de perspectivă ni se pare a fi aceea averroistă, iniţaită de Ibn Arabi. În Fizica (III, I, 201 a, 10), el dă următoarea definiţie mişcării: hē tū dýnamei óntos entelécheia, hē toiūton kínēsin estin hē tu dynatū hē dynatón entelécheia phaneròn hó ti kínēsin estin27, mişcarea este actul a ceea ce este în putinţă în măsura în care este în putinţă. Mişcarea este, aşadar, nu o cvasirealitate ci o realitate inter-mediară, ceea ce apare mai clar din definiţia ei, în formă latină, actus entis in potentia in quantum est in potentia. Mişcarea este actuizarea a tot ceea ce nu este actus purus, Prim Motor, tò ón hē ón, nóēsis noēseōs nóēesis – existentul, quidditate tò tì ēn einai. Sunt trei feluri de substanţe (materia, compusul materie-formă, substanţă formală) iar forma este însufleţită şi neînsufleţită. Forma este „ansamblul de însuşiri constitutiv-funcţionale fără de care un obiect ar înceta să mai fie el însuşi şi prin care se particularizează în raport cu Forma celelalte obiecte materiale”28. Această definiţie exprimă corect gândul aristotelic, dar numai în ce priveşte forma din domeniul lumii materiale. Analia problematicii timpului şi cauzelor, trebuie precedată de aceea a mişcării, materiei şi formei. Aceasta pentru că, în sistemul său, ştiinţa cercetează cauzele, a şti înseamnă a cunoaşte cauzele imediate sau îndepărtate ale schimbării lucrurilor. De ce, de exemplu, materia este cauză ? Pentru că, zice Stagiritul, trebuie să fie ceva care se schimbă, altfel n-ar fi schimbare ci doar succesiunea unor „stări de nimic”. În cartea “Z“ (3, 1029 a) a Metafiicii, materia este ceva nedeterminat, ūsía, ceea ce rămâne în urma eliminării, prin abstracţie, a determinărilor sensibile ale lucrurilor, este dýnamis, putinţă. Însă, Aristotel nu defineşte nicăieri această noţiune ci se rezumă la a spune că nu este, ilustrând prin exemple: statuia lui Zeus este în putinţă în blocul de marmură, jumătatea în întreg etc. Putinţa este, în ce priveşte demnitatea ei ontică, inferioară actului, fiind ambiguă, aptă de a primi o anume determinare dar şi contrariul acestei determinări, putând să primească dar fără a primi. Este drept că el spune în alte locuri, că materia este hypokeímenon, substrat dar şi ūsía iar nu substanţă (primă, secundă, genuri, specii). 27 Aristotel, Physique (I-IV) t. I-er, texte établi et traduit, par Henri Carteron, Paris, Société d’Édition „Les Belles Lettres, 1931. 28 Ion Banu, Aristotel, Editura Ştiinţifică, Bucureşti, 1996, p. 41. Materia este un corelativ contrar al formei, ea nefiind nici abstracţie goală nici lucru singular. Categoria aceasta are o dublă semnificaţie, ontică şi gnoseologică aşa că ea are, în devenire, diverse grade de existenţă, până la ceea ce se numeşte element material. Însă nici elementul nu este “o primă materie” ci tot un synolon, având putinţa de a se schimba în alt element. Complexitatea problemei, survine în ceea ce s-a numit individuaţie, mult discutată în Evul Mediu, scolasticii, făcând din aristotelism un excerpt în care căutau o latitatio, un fond tainic, creştin. În terminologia filosofică greacă, mai ales cea platoniciană nu există un termen echivalent cuvântului românesc „realitate”. Materia este şi nu este, este întrucât e substrat şi nu este întrucât este putere. După părerea noastră, în astfel de cazuri nu este vorba de nici un fel de imbroglio, ci Materia pur şi simplu de înţelegerea dialectică a materiei şi mişcării; materia nu poate exista decât în mişcare; vestigiile panoismului ionian sunt de necontestat. Însă nu doar materia este cauză ci şi forma este cauză, cauză actuală, spre deosebire de corelativul ei, care este cauză potenţială. Materia este diversă şi variată, forma este unitară şi armonie; de exemplu, octava are drept cauză formulă apropiată, raportul de 2/1 iar cauza ei îndepărtată este numărul. În cursul schimbării, forma este ceea ce devine materia, iar cauza materială este ceva fără de care lucrul n-ar putea fi, ū ūk áneu; cauza formală fiind ceea ce fără de care ceva nu ar putea deveni. Cauzele nu sunt principii, căci prin ele, se explică cele existente, de exemplu, o eclipsă de lună ce are o cauză mecanică, aîtian ōs kínesin iar prin principii se explică generarea celor existente. Videlicet, aitía şi arché nu sunt identice, însă cauza primă este principiu, de exemplu Primul Motor. Cauzele formale au prioritate faţă de cele materiale, prioritatea antecedentului asupra consecventului, atât în domeniul phýsis cât şi în cel al téchnē, artificiu. În ambele domenii există cauze finale, doar că, în natură ele sunt imanente iar în artă ele sunt extrinseci. Natura şi artefactele se deosebesc; medicul care se vindecă singur ilustrează această deosebire. Euporetica clară aici poate fi exprimată astfel, cauzalitatea este universală dar acţionează specifia în domeniul naturii şi în cel psihic. Cauza are semnificaţie metafizică numai ca principiu. Sunt patru feluri de cauze, însă principii sunt doar trei excepţie face teoria cauzelor materia hýle, hypokeímenon, ea fiind cauză fără a fi principiu. Cauza cu cea mai mare demnitate ontologică este ūsía, ū heneka, cvidditatea, tò tì hēm einai, télos al generării şi mişcării; causa efficiens este şi principiu al mişcării. Teoria cauzelor este expusă sistematic în a doua carte a Fizicii, dar în alte locuri din alte scrieri, el admite o multitudine de cauze: directe, indirecte, auxiliare, accidentale etc, ceea ce a făcut pe unii exegeţi să creadă că în teoria cauzelor lui Aristotel i se poate aplica cunoscuta formulă antică tò plátonos agathón, „binele lui Platon”, adică ceva neclar, confuz. După cum am mai spus, problema hylemorfismului este controversată, adică „unitatea materiei şi formei în substanţă”29, însă înţelesul nu trebuie redus doar la nota de „unire”, căci între ele există şi un fel de „coordonare principială” nu pur şi simplu unire, alipire. Cele două polarităţi îşi sunt una alteia rând pe rând, scop şi mijloc, potenţă şi act, antecedent şi consecvent etc. Jocul dialectic al gândirii Stagiritului se reliefează când el oscilează în a admite un télos al devenirii care nu mai este infinită, iar dacă este infinită nu mai are télos. Cauza schimbării este însăşi natura care este, totodată, şi principiu. Devenirea nu este principiu, căci acesta trebuie să fie fără început şi fără sfârşit, fără anterioritate. Ei bine, natura este principiu imanent al mişcării şi repaosului, după cum şi sufletul este principiu lăuntric al mişcării trupurilor. Repaosul se opune în modalitate absolută, imobilităţii nu mişcării. Aceasta înseamnă că ceva în repaus, are posibilitatea de a se mişca în viitor sau s-a mişcat în trecut, dar acum nu se mişcă. Ceea ce este imobil, de exemplu, Primul Motor nu s-a mişcat, nu se mişcă, nu se va mişca nicicând; Repaosul este privaţia, stéresis, absenţa mişcării, absenţa dar nu negaţia ei. Natura diferă de artă, aceasta din urmă fiind imitaţia primei, deoarece nu-şi are principiul mişcării în ea însăsi, ci în altceva; generarea artefactelor are cauze exterioare. Aceasta reiese din cele scrise în cartea „Λ” din Metafizica „arché en állo, arché en auto”, arta îşi are principiul în altceva iar natura îşi are principiul în sine”30. Medicul care se autovindecă este şi nu este un exemplu suficient de ilustrativ, căci el are principiul vindecării, arta medicinii, în el însuşi, însă aceasta a fost dobândită prin accident, nu-i aparţine prin natură; prin natură el este om iar nu medic. Alteori el nu pare hotărât în a afirma dacă natura este materie sau formă. Este vorba de acel cunoscut exemplu împrumutat de la sofistul Antiphon, despre un pat, care îngropat în pământ, din care nu va răsări tot un pat, un artefact meşteşugit de tâmplar, ci lemnul, natural, stejarul, bradul sau arţarul adică “materia“ lui. Exemplu este 29 Gheorghe Vlăduţescu, Modernitatea ontologiei aristotelice, Editura Dacia, Cluj-Napoca, 1983, p. 99 30 Aristotel, Metafizica, trad., Ştefan Bezdechi, Bucureşti, 1965. sugestiv însă nu tocmai, pentru că nu se ilustrează îndeajuns deosebirea dintre forma naturală şi forma artificială. Pentru Aristotel, natura înseamnă ceea ce este cel mai departe de forma pură. Apare aici o neclaritate, poate singura dar cea mai gravă, care îndreptăţeşte oarecum pe acei autori, precum, Rudolf Eucken, E. Steiger ş.a. să pună unele concepte aristotelice sub semnul imbraglio. Dacă Primul Motor este formă pură deci nu este natură, cum de mişcă el lumea sublunară, naturală, compus şi din materie şi din formă ? Este vorba despre ceea ce unii exegeţi contemporani au numit “diferenţa ontologică“, ceea ce înseamnă îndepărtarea gânditorului de concepţia realistă asupra lumii. - Mişcarea Aristotel nu înţelege mişcarea ca motricitate precum, de exemplu, Democrit, ci într-o modalitate mai complexă, ca prefacere, transformare, schimbare. Această noţiune are în dialectica sa, aceeaşi importanţă pe care substanţa o are în filosofia primă. Perspectiva dialectică în această privinţă este mai mult decât evidentă, căci pentru el mişcarea, schimbarea este şi continuitate şi discontinuitate, ea fiind trecere între extreme, corelativitate, continuitate şi contiguitate între limite, iar nu doar înlocuire sau substituire de stări. Prin aceasta, el se deosebeşte de predecesori, mai ales de Zenon eleatul, pentru care mişcarea este însumare, compunere de kenē'mata. După cum remarca E. Zeller, Aristotel folosea în multe locuri din scrierile sale, dar mai ales în capitolul întâi al cărţii a treia din Fizică, termenii kinesis şi metabolē ca sinonimi, având înţeles de mişcare; nu este mai puţin adevărat însă, că în alte locuri el îi diferenţiază. Metabolē' are o sferă mai largă decât kínesis, incluzând diverse specii corespunzătoare categoriilor logice. Astfel, generarea presupune alterarea, care la rându-i înseamnă trecere între contrarii. Sunt însă şi categorii logice care nu “permit“ argumentarea existenţei mişcării fără căderea în paradoxul “mişcării mişcării“. Acestea sunt: poieien, acţiune, paschein, patient, prostí, relaţia. Astfel, generarea presupune alterarea, care la rându-i înseamnă trecere între contrarii. Sunt însă şi categorii logice care nu “permit“ argumentarea existenţei mişcării fără căderea în paradoxul “mişcării mişcării“. Acestea sunt: poieien, acţiune, paschein, patient, pros tì, relaţia. În schimb, el stăruie asupra altor categorii, poión calitate, posón cantitate, pū loc, pe baza cărora argumentează posibilitatera logică a existenţei diverselor specii ale schimbării. Astfel, creşterea şi descreşterea, aúxēsis kaì phthisis sunt simple însumări cantitative, dar alterarea, alloiosis, este trecere de la ceva la altceva. Termenul grecesc alloion desemnează faptul că se devine ceva, iar cel de allo că se devine altceva, o substanţă cu altă calitate esenţială. Cu această ocazie, să remarcăm că este necesar să înţelegem distincţiile aristotelice între generare, schimbare, devenire, alterare. Nu există alteritate fără generare, iar generea include atât creşterea cât şi diverse “alterităţi“. Generării, nu-i urmează o simplă însumare de-în-ceva alloion, ci îi urmează “devenirea pe verticală“, de-altceva, allon. Alteritatea este condiţie a devenirii, ambele fiind urmări ale generării. Cea mai răspândită formă de mişcare este trecerea de la un punct la altul, póthen pū, translaţie, phorá. Aceasta se regăseşte, ca trecere, în celelalte specii, fără ca acestea să se reducă la ea. Cea mai importantă este însă alterarea, deoarece prin ea se actuizează formele care există anterior – în – putinţă, dar şi pentru că generarea nu este numaidecât alterare. Devenirea presupune alterarea fără a se reduce la aceasta, pentru că în de-venire, se obţine o anume substanţă determinată iar nu orice substanţă; ambele sunt urmări ale generării şi prin aceasta se aseamănă. Aristotel mai distinge alte două feluri de mişcare: katà phýsin, conform naturii şi porà phýsin, contrară naturi. În ultima carte a Fizicii, Aristotel pregăteşte analiza cauzei prime a mişcării, Primul Motor, fapt pentru care aceasta a fost asemănată cărţii ”Λ“ din Metafizica. Repaosul fiind privaţia mişcării, logic este că a trebuit să preexiste o primă schimbare înaintea oricărei schimbări. Mişcarea ca şi timpul n-are început. Nu există un timp numai al repaosului căci de ar fi, n-ar mai fi trecere, adică ceva care să înceteze să fie şi ceva care să înceapă să fie. Astfel se ajunge la ideea postulării unui motor, care nu mai are nevoie de altul pentru a se mişca, deoarece el se automişcă. Aşadar, într-un astfel de ciudat existent, mobilul şi motorul nu sunt separate, ci într-o specială stare de contiguitate, astfel încât, anteriorul (agentul) “atinge“ permanent posteriorul (patientul) dar nu şi invers. Dificultatea ce trebuia surmontată de Stagirit, consta în aceea că admiţând eternitatea mişcării el n-ar mai fi trebuit să pună problema cauzei ei, de cât doar strict metafizic, postulând acel motor prim pe măsura mişcării însăşi, adică etern şi prim. Sensul termenului „prim” este de ‚suprem”, de superlativ absolut, ceea ce nu mai are nevoie de altceva pentru a fi, dimpotrivă este presupus de orice altceva; sensul acestui termen nu este cel de anterioritate în timp. Analizând aceste probleme, Aristotel ajunge la problema continuităţii timpului şi spaţiului, asupra căreia atrăsese atenţia Zenon eleatul prin aporiile contra mişcării. Prin dialectica conceptelor de putinţă şi act, Stagiritul evită însă dificultăţile zenoniene, admiţând continuitatea şi limita. Astfel, el admite că numai translaţia circulară continuă este infinită, superioară fiind şi prioritară translaţiei rectilinii. Aceasta pentru că infinitul nu poate fi parcurs decât circular, o astfel de mişcare pleacă dintr-un punct, reorentându-se asupra aceluiaşi punct, neavând limită, început, mijloc şi sfârşit. În afară, de aceasta, dialectica putinţă-act, dă seama de schimbarea calitativă. În cartea ultimă a Fizicii, a VIII-a, la sfârşit, Stagiritul expune demonstraţia tezei că Primul Motor n-are întindere; de ar avea întindere aceasta ar trebui să fie sau finită sau infinită, ceea ce ar anula demonstraţia existenţei însăşi a Primului Motor. Existenţa lui este în ne-timp căci el nu poate mişca într-un timp finit. Precaribilitatea şi generarea există numai în lumea sublunară, kato selē'nēs, unde sunt numeroase putinţe ale materiei, en dè tū'tois pollē' hē tū áoristū phyis, cum scrie el în cartea „gamma” a Metafizicii. De aceea, fenomenele acestei zone sunt de o complexitate deosebită; hazardul este peste tot, iar necesitatea există ca o tendinţă spre infinit. Aici există doar o regularitate oarecare iar nu ordine absolută ca în lumea siderală. - Sufletul entelechic În legătură cu problema naturii, el cercetează şi problema sufletului, abordată în scrieri precum, Perì psychēs, Perì zōa istoría. Despre vastitatea cunoştintelor Stagiritului privitoare la natura vie a mărturisit însuşi Ch. Darwin, părintele evoluţionismului modern (vezi în acest sens, G. Pouchet, La biologie aristotelique, 1885). Substanţa este principiul individuării, individul fiind cel ce a fost in-format, a primit o formă, o anumită formă nu orice formă. Pentru Aristotel, viaţa este un fenomen de nutrivitate graţie căruia ceva creşte şi piere de la sine; ceea ce întelege el prin nutrivitate este de fapt, ceea ce numim astăzi metabolism, termen care are acelaşi semantism ca şi metabolē', schimbare, cum am arătat deja. Însă nici nutrivitatea, nici digestia pepsis, nici căldura nu sunt suficiente pentru a defini viaţa, natura vie ci mai este necesar şi sufletul, cauza formală, în raport cu care, celelalte sunt cauze auxiliare sinaítion şi fără de care rămân simple agregate lipsite de legătură organică într ele. O importantă scriere a sa despre plante s-a pierdut, însă ideile sale despre acest domeniu, pot fi reiterate din ale scrieri; astfel, Aristotel susţine că plantele au suflet vegetativ că ele adică sunt într-o continuă stare de vegetare, necunoscând diferenta dintre somn şi veghe, trezie. Animalele au suflet senzitiv şi nu există animal care să nu posedă cel puţin, un simţ-pipăitul. Numai omului îi este propriu sufletul intelectiv, raţional, noetic. În scrierea Peri psychēs (II, 1, 412 a), el dă următoarea definiţie sufletului: hē psychē' estin entelécheia hē' prōtē sōmatos psysikou dynámei zōēn échontos toiouto de hó àn ēn organikón – sufletul este entelechia primă a unui corp organic ce are viaţa în putinţă. Aşadar, sufletul nu este armonia părţilor trupului, precum credeau pitagoricienii, Xenocrate şi chiar Platon, ci el are trupul ca prim suport organic, fiind forma acestuia. Cele trei aşa-zis suflete, vegetativ, senzitiv, intelectiv, nu sunt decât grade diferit ierarhizate ale aceleeaşi entităţi – viaţa – iar nu trei „feluri de suflete” Ierarhizarea aceasta, aminteşte de împărţirea făcută de Platon în suflet concupiscibil, irascibil, iraţional, dar ierarhizarea nu este împărţire, o presupune numai. Atributele esenţiale ale sufletului sunt gândirea raţională şi mişcarea locală. Vrând să definească gândirea, el se vede nevoit să spună ce este senzaţia şi sensibilul. Sensibilul are trei „niveluri”: sensibile propriu-zise (culorile şi sunetele), sensibile comune (figura, mişcarea, mărimea) şi sensibile prin accident (acest lucru brun este elev al lui Platon). Sensibilile propriu-zise sunt luate în seamă când defineşte senzaţia şi sensibilitatea. Sensibilitatea înseamnă atât un simţ comun cât şi celelalte cinci simţuri speciale, văz, auz etc. Senzaţia are ceva în plus faţă de lucrurile sensibile, percepute, nefiind pură alterare a acestora, caz în care materia şi forma nu s-ar deosebi una de alta. Acelaşi raport care există între mobil şi mişcare, există şi între senzaţie şi sensibilitate, adică sensibilile (lucrurile) actuizează senzaţiile sunt „forme”, aşa cum reiese din micul tratat De sensu (2, 438b, 22). Senzaţia este comparată cu amprenta sigiliului lăsată pe o bucată de ceară, adică ea „preia” doar forma obiectului nu şi materia lui corporală. În Peri psychēs, el cercetează şi problema facultăţilor sufleteşti imaginaţia şi memoria; imaginaţia este asemenea unei „senzaţii slabe”, fiind un fel de reprezentare, dacă ar fi să ne luăm după remarcile lui Alexandru din Aphrodisia care, comentează problema, afirmând că pentru Aristotel senzaţia era synaísthesis „conştiinţa senzaţiei”. - Intelectul-pasiv şi activ Dar cea mai importantă facultate a sufletului este intelectul; acesta are două hypostasuri: intelect pasiv, pathētikos şi intelect activ, poiētikos. Intelectul pasiv este superior imaginaţiei, iar aceasta se actuizează în judecată, hypolēpsis, fiind intelect care devine tò pánta ginéstai, toate formele. Intelectul activ, care face, tò pánta poiein, este un receptacul nedeterminat al tuturor formelor. El actuizează, „le face” pe cele inteligibile prezente latent, virtual, în imagini. Reţinem că problema aceasta a „sesizării sesizării” a trecerii de la cunoaşterea senzorială la cea raţională nu este suficient de clară la Aristotel; nu se întelege prea bine din P. psychēs ce înţelegea el prin a „simţi” şi „a şti că simţi”. În probleme din acestea, cu mare grad de incertitudine, Aristotel recurge şi el la analogii, exemple, comparaţii, întocmai ca magistrul său, care, în situaţii similare, apelează la mituri. În cazul de faţă, Stagiritul ilustrează prin exemplul luminii care există latent în mai multe culori. Trecerea de la necunoaştere la cunoaştere presupune un agent formal. O astfel de formă nu este însă transcendentă - precum la Platon. După Aristotel, ceea ce este comun singularelor, generalul, trebuie să aparţină fiecărui singular iar nu tuturor, adică, în mod concret, niciunuia dintre ele. Generalul este imanent singularelor iar nu transcendent, precum crezuse Platon. Singularul, kath’hekaston, nu se defineşte, adică singularul ca singular care există, aici şi acum; însă, singularul necesar, Primul Motor, se defineşte fiind obiect al ştiintei supreme, metafizica. În cazul singularului necesar, forma este substanţa lui dar nu forma ca general-comun al unei serii singulare. În textul nostru (vezi ubsupra) am afirmat că substanţa este principiul individuaţiei. Aceasta este o problemă mult controversată şi comentată, mai ales de neoplatonicienii din Alexandria, dar şi de gânditorii din evul mediu. Ceea ce derutează în argumentarea aristotelică, este faptul de a admite că individualul necesar este formă pură, substanţă secundă dar şi că, singularele sunt individuale, deoarece sunt compuse de formă şi materie, forme concrete sau materie in-formată. Individualul necesar, inteligibil, suficient sieşi, dezirabil prin chiar faptul existenţei sale, este Primul Motor, spirit suprem, care se complace în propria felicitate, auto concemplându-se, denumit ulterior, în scolastică, Dumnezeu. Denumirea este însă improprie şi nu convine spiritului gândirii Stagiritului; dar se ştie că scolasticii, au unit tot ce din gândirea greco-latină se putea uni cu dogmele creştine. Nu toţi scolasticii, bineînţeles, deoarece unii dintre ei, mai ales spre sfârşitul perioadei medievale, au separat ceea ce în vremile patristicii fusese unit. În Peri psychēs, Aristotel afirmo hē dè nóēsis tà noē'meta, gândirea şi gândurile sunt totuna, subiectul şi obiectul se contopesc în actul de cunoaştere, ceea ce revine la ceea ce susţine el şi în Metafizica, gândirea ca formă pură, nóēsis noē'seos nō'esis. Scilicet, pentru Stagirit, totul este funcţie de formă şi de forma pură, căutând să explice necesitatea impulsului, raţiunea acţiunii, a începutului, atât în universul fizic cât şi în cunoaştere, în filosofia primă, în etică, în politică, în poetică ca şi în logică. În logică, paradigma actului motor este silogismul iar în etică, „silogismul moral” cu schema triadică următoare: dorinţa, doritul, aversiunea; dorinta şi aversiunea formează analogon-ul afirmaţiei şi negaţiei. Dorinţa este motorul-mişcat iar doritul, desirabilul este motorul imobil, prim-motor; mobilul simplu este trupul care doreşte. Doritul este analogon al premizei majore, dorinţa, al premizei minore, iar mobilul, ce nu mai poate mişca prin el însuşi, este analogon al concluziei. Fără dorinţă, din punct de vedere psihologic, nu există mişcare; aceasta ilustrează faptul că Aristotel nu este cu totul În concluzie, la cele spuse până acum despre rolul formei, aceasta n-are întindere, în vreme ce materia are ek(-s-)tensie dar nu este ci, există ca limită, péras, éschaton, hóros, capăt lăuntric al lumii iar nu exterior ei. Forma este, materia există. Primul Motor a fost postulat de Aristotel pentru a evita eroarea regressus ad infinitum, acesta fiind o hyperabstracţie exprimabilă prin F( ), formă pură funcţie de nimic, relaţie cu un singur termen. străin de rostul erosului platonician chiar dacă el îl numeşte dorinţă. Conceptele de putinţă şi act, dialectica lor, implică şi lămurirea rostului entelechiei, termen făurit de însuşi Aristotel, en télei échein care înseamnă „a avea timp”, „a fi în timp”. Prin aceasta se ajunge la problema finalismului aristotelic. „A fi” este variabilă de ceva invariabil, de un principiu care, la rândul său este funcţie de nimic. Argumentele aristotelice despre existenţa Primului Motor au inspirat unele idei ale gânditorilor arabi în domeniul algebrei, pe Descartes şi Viette în geometria analitică. După cum spune Aristotel în Peri psychēs putinţa trebuie înţeleasă în două modalităţi, teză ilustrată în Metafizica, prin exemplul medicului care se autovindecă. Ideea despre cele două feluri de putinţă este cheia înţelegerii juste a celor două feluri de intelect-activ şi pasiv-idee care, totodată, luminează întelegerea dialectică a Stagiritului, vis-à -vis de problematica cunoaşterii. Problema este, va fi şi a fost, în atenţia filosofilor, începând cu Alexandru din Afrodisia până la Toma d’Aquino şi Johannes Duns Scotus şi de la acesta, mai încoace, până la E. Husserl. Dacă intelectul activ, ce trebuie să creeze toate formele este dat, el nu poate să extragă din sensibil decât tot ceva sensibil iar nu forme inteligibile. La rândul său, intelectul pasiv, creat pentru a deveni toate formele, nu are putinţa de a ieşi din el însuşi, fiindu-i necesar un impuls exterior. Pusă în felul acesta, problema relaţiei dintre intelectul activ şi pasiv, se riscă căderea în cunoscuta eroare regressus ad infinitum. Dar poate că nu stă în puterea voinţei omului să ştie ceea ce nu ştie încă şi pentru a surmonta o astfel de dificultate, Aristotel distinge între o ştiinţă posedată dar de care nu avem ştiinţă, nefiind exersată în act (cu toate că ea este „avută” şi o ştiinţă ne-ştiută în mod absolut, totuna cu neştiinţa. Argumentarea aristotelică pare a se refugia în găsirea unor subterfugii, însă era singura cale de a găsi euporeia acestei probleme, deşi această ieşire pare a fi o pleonexie în ce priveşte argumentarea. Două feluri de putinţe sunt luate în seamă: o putinţă activ-pasivă şi alta pur şi simplu pasivă dar care ar putea deveni oricând activă. În problema intelectului ar fi vorba despre auto-afectarea acestuia în intelect Activ „Pasiv” şi intelect pasiv activ. Fiind putinţă-putinţă, intelectul pasiv, cuprinde toate cunoştinţele, fără a şti ceva despre ele. Straniu este faptul că intelectul pasiv, poate deveni activ, graţie „voinţei aperceptive”, iar cel activ poate fi vis-à-vis de cel pasiv o posibilitate transcendentală. În concluzie, reţinem că sufletul n-are două intelecte, ci o singură facultate, intelecticitatea, ce se autodiferenţiază în două hypostasuri, astfel încât, cel activ este analogon formei iar cel pasiv, omneotic materiei. În felul acesta, aporia pare a-şi găsi euporia, dacă ne amintim că şi în domeniul ontic, dualitatea materie-formă este relativă, ceea ce este formă pentru o oarecare materie este materie pentru o formă ierarhic- superioară. Prin această „diferenţă de pe urmă” teleía diaphorá, Aristotel intuieşte ceea ce Im. Kant va înţelege, prin deosebirea dintre logica formală şi logica transcendentală iar Husserl prin „reducţie eidetică”. - Timp şi timp kairosic În cercetarea problemei mişcării, Aristotel nu poate ocoli analiza timpului ba, mai mult, le asociază căci el, defineşte timpul ca „număr al mişcării după anterior şi posterior”. El asociază timpul nu doar cu mişcarea, ci şi cu sufletul căci la întrebarea ce şi-o pune – cine este în stare să numere ? răspunsul nu putea fi decât acesta – sufletul, graţie facultăţii lui inteligibile. Timpul nu este o existenţă substanţială şi în această privinţă, Stagiritul prefigurează concepţiile relaţioniste despre timp, ale unor gânditori din epoca modernă precum Leibniz. Deşi este în legătură cu mişcarea, timpul nu este însăşi mişcarea, căci atunci el n-ar mai fi uniform ci variabil şi de mai multe feluri. Se vede treaba, că el nu şi- a dat prea bine seama, că timpul este funcţie de deosebirile calitative dintre diferitele forme de mişcare. Strânsa legătură dintre schimbare şi timp este ilustrată, prin exemplul celor care au adormit în Templul Sarzilor. Pentru aceştia, n-ar fi existat timp, spune Aristotel, pe motiv că adormiţi fiind, ei n-au mai perceput prima clipă în care s-au trezit nici ultima clipă în care au adormit. În acest hiatus dintre cele două clipe pe care, ei nu le-au „alipit” una de alta, pentru ei, timpul n-a existat. Timpul acesta intermediar, tò metaxy Chrónos, o a treia clipă «a`b`» între clipa „a“, anterioară şi clipa „b”, posterioară, trimite iar la regressus ad infinitum, deoarece între „a” şi «a`b`» se poate presupune o alta «a"b"» ş.a.m.d. Însă, dacă nu există o astfel În definiţia dată de Aristotel timpului, se condiţionează existenţa acestuia de puterea inteligibilă a sufletului. Numărul despre care este vorba nu este numărul aritmetic, ci DENUMĂRATUL „acum”-urilor, a nunc-urilor, accentul fiind pe apariţia de numărare în percepere. de clipă, investită cu semnul prezentului, situaţia în care au fost adormiţii, din templul cu pricina din exemplul Stagiritului – nu există timp. Ieşind din prezent, prin faptul adormirii, ei au ieşit din timp, acesta este sensul argumentării şi exemplului său. În argumentarea sa, timp, mişcare, schimbare, întindere, percepere sunt, aşadar, de nedespărţit. Aporetica complexă a timpului este expusă în cartea a IV-a (∆) a Fizicii, cap. 11- 14, prin explicarea a ceea ce este şi cum este clipa şi relaţia anterior-posterior; clipele sunt şi identice şi diferite, dar trecutul, prezentul şi viitorul nu trebuie identificate cu clipele respective. Simplicius a stăruit doar asupra unui aspect al aporeticii aristotelice a timpului, precaritatea, efemeritatea clipelor (vezi Commentaria in Aritotelem Greaca, vol. IX, Simplicii in Aristotelis Psysicorum Libros Quatuor, Priores Commentaria, ed. H. Diels, Berlin, 1882). Asupra acestui aspect, al efemerităţii şi precaribilităţii clipei, stăruie şi un exeget contemporan al Fizicii aristotelice, V. Goldschmidt într-o lucrare de certă notabilitate, Temps physique et temps tragique chez Aristote, Editura Vrin, Paris, 1982. Idei interesante întâlnim şi într-un studiu de Ana Felicia Ştef, intitulat Zenon din Eleea şi categoria prezentului, în care se cercetează „categoria logico-lingvistică a prezentului”31, pornind de la sensul pe care-l dă categoriei de timp verbal G. Guillaume în scrierea Temps et verb, Paris, 1929. Autoarea acestui studiu aduce argumente întemeiate, ce pot fi reiterate şi în analiza noastră, vis-à-vis de ideea că ocurenţe precum hó pote ón dau seama de dialectica aristotelică a timpului. Într-un prezent trăit imaginar, pot fi distinse două hypostasuri, putinţe dinamice de realizare diferite: prezentul „orientat” spre trecut, deci care a fost actuizat şi prezentul „orientat” spre viitor, neactuizat însă, posibil doar. Cât priveşte sensul verbal (prezentul gramatical al verbului), acesta este şi el „permeat” de două tendinţe opuse, una „detensivă”, alta „tensivă” trecutul prezentului, respectiv, prezentul viitorului. Din analiza autoarei mai sus menţionată, noi reţinem că noţiunea logico lingvistică de prezent, este analogon al aporeticii anterior-posterior din definiţia aristotelică a timpului. Prezentul limitat la ambele „capete” iar trecutul doar la contactul contiguu cu prezentul, precum şi viitorul limitat de prezent, dar nelimitat în partea opusă, cum reiese şi din aporia lui Zenon a dihotomiei32, ne apare ca nelimitat în profunzime. Deci limitat prin „capetele” segmentului de spaţiu dar nelimitat în interiorul segmentului, tinzând astfel, fie spre zero fie spre infinit, fără a le atinge vreodată. Este imaginea spaţială a unui 31 Ana Felicia Ştef, Zenon din Eleea şi categoria prezentului, în vol. Antichitatea şi moştenirea ei spirituală. Actele sesiunii de comunicări ale Societăţii de Studii clasice din R.S.R., 30 mai-iunie, 1980, p. 278 şi urm. 32 Presocraticii, Fragmentele eleaţilor, Ediţie bilingvă, trad., prefaţă şi note de D. M. Pippidi, Universitas, Bucureşti, 1998, p. 163. infinităţi temporale prin adăugare de mărimi infinit de mici (clipe) care, infinitate nu se împlineşte niciodată căci astfel s-ar auto anula33. Putem aminti, cu această ocazie şi raportările lui Dimitrie Cantemir despre timp şi mişcare în scrierea Sacrosancte scientiae indepingibilis imago, din care aflăm că filosoful român observă că definind timpul nu l-a definit ci a definit mişcarea, care este genul proxim al acestuia, timpul, ca DENUMĂRAT, fiind diferenţă specifică. Condiţionând timpul de perceperea lui de către suflet, Aristotel a oferit gânditorilor ulteriori pretexe şi pretexe a tot felul de interpretări subiectivist-psihologiste, ale unor gânditori precum J. Derrida, J. Moreau, M. Heidegger, care au instituit o hermeneutică nu arareori pleonexivă, despre învăluit-învăluitor, pliu temporal, cută ontic- ontologică etc., care, în fond, nu vizează altceva decât timpul trăit, iar în cazul lui Heidegger, analiza logic-gramaticală a timpului. Trecutul, tò t’ēn şi viitorul tò t’estai nu se suprapun peste anterior-posterior, deoarece anteriorul în trecut este mai departe de clipa prezentă, iar în viitor, posteriorul este mai departe de ea şi anteriorul mai aproape. Astfel de diferenţieri sunt denumite de istorici şi gramaticieni, „prezent istoric”, profetic, vizionar, eschatologic34. Faptul că timpul este DENUMĂRATUL, revine la aceea că ceea ce se numără se face tot în timp, trece timp, caracterul tautologic al soluţiei nefiind înlăturat cu totul. Timpul ar fi sinonim cu eternitatea; aceasta este o altă sugestie a Stagiritului, poate vestigiu a tezei platoniciene din Timaios că timpul este Abbild imperfectă, motrică a eternităţii. În Peri genéseos kaì phthoras sunt frecvente preluări din acest dialog. Nu este însă, mai puţin adevărat şi faptul că în dialogurile platoniciene târzii (Sofist, Philebos) sunt idei receptate de bătrânul filosof de la tânărul său elev. Despărţirea dintre cei doi filosofi a fost, cumva, anticipată de chiar frământările şi precauţiile lui Platon din dialogul Parmenide, privitoare la dialectica Unu-Multiplu, hén-polla. Nu este exclus ca bătrânul Platon să-şi fi temperat radicalismul transcendentismului Ideilor, sub înrâurirea scânteietoarelor argumente aristotelice; se ştie că Aristotel susţinea că formele sunt imanente lucrurilor singulare nu transcendente. Despre subtilitatea gândirii Stagiritului nu s-a îndoit niciodată nimeni. Există mărturii că Aristotel îl preţuia, de exemplu, pe Theofrast (Tyrtam, Eufrast) pentru acelaşi motiv pentru care era şi el preţuit de Platon, mintea pătrunzătoare, dar nu-l aprecia pe Kalistene cu mintea zăbavnică. Salema aplicată de el celor doi este asemănătoare cu cea aplicată de Platon lui Aristotel însuşi şi lui Xenocrate, nepotul lui Platon, care avea nevoie, ca şi Kalistene, de nişte pinteni pentru a fi pus la treabă35. Aceasta este o altă controversată problemă în 33 Vezi Ana Felicia Ştef, art.cit., în vol. cit., pp. 281-283. 34 Ana Felicia Ştef, art.cit., în vol. cit., p. 281. 35 Vezi în acest sens, La Bruyère, Caracterele sau naravurile acestui veac, Editura pentru Literatura, 1968, trad. şi note de Aurel Tita, prefaţă de N. N. Condeescu. istoria filosofiei, aceea despre agrapha dogmata, conform căreia, Platon ar fi căutat să atenueze dualitatea radicală Unu-Multiplu, modificând-o, prin teoria Khora, faţă de cum fusese expusă în Timaios (ca receptacul). Neoplatonicienii, începând cu Plotin însuşi, se vor strădui, spre ştergerea deosebirilor tranşante dintre filosofia celor doi gânditori, bătrânul Platon şi tânărul Aristotel, dar nu numai ci şi dintre bătrânul Platon şi Platon, cel al dualismului platonician radical din dialogurile Sofist şi Phileb. Astfel de consideraţii de ordin istoric sunt importante şi pentru înţelegerea dialecticii aristotelice eternitate-timp. În literatura filosofică românească, cu ani în urmă, I. Banu, într-o lucrare Platon heracliticul a susţinut idei asemănătoare, anume că ar exista la acest filosof motive pentru care să se accepte că el a admis devenirea şi în lumea Ideilor. Autorul menţionat credea însă, că această reorientare s-ar fi putut datora unei înrâuriri heraclitice. Indiferent de orice motivaţie, rezultatul ar fi acelaşi, că Platon şi-a asumat „paradoxul ontologic” admiţând atât „devenirea statică” cât şi „starea mişcătoare” în lumea Ideilor. Astfel de expresii, occurente şi în scrierile unor Sfinţi Părinţi ai ortodoxiei răsăritene, sunt asemănătoare expresiilor aristotelice despre Primul Motor, clintit- Neclintibil, Neclintibilul care clinteşte. Platon însuşi uneşte astfel de contrarii, fără prea multe precauţii logic-formale, în dialogul Parmenide, când glosează despre „relativa întinerire a mai bătrânului şi relativa îmbătrânire a mai tânărului” în cursul devenirii. Nu este mai puţin adevărat că şi Aristotel spune că alterarea în devenire se poate petrece „deoadată” tò exaiphnes, ea fiind nici în mişcare nici în non-mişcare, aşa că ceea ce se schimbă, se mişcă dar se şi nemişcă. Tò exaiphnes este clipa, tò myn, clipa în repaus şi mişcarea şi mişcarea în repaus, „neloc al locului”, salt, cuantă. Într-o astfel de clipă, hēn, coincide cu polla, identicul cu deosebitul, fiind Clipa în care „are loc” contiguitatea Creator-creatură, cum vor spune mai târziu Părinţii capodocieni. Aşadar, motricitatea există şi în repausitate, ceea ce înseamnă că simultaneitatea locurilor trimite la succesiunea kinesică a timpului. Neclintibilul este prezent în clintibil nu pur şi simplu ca formă ci ca formă pură f ( ). În cel din urmă, Aristotel reduce timpul cosmic la cel perceput de suflet, la pros ho pote, la DENUMĂRAT. Clipele de timp sunt asemănătoare relativ şi totuşi deosebite, căci prin ele se leagă trecutul de viitor. O clipă, oricare ar fi ea, poate fi început dar şi sfârşit, cum vrei să o tematizezi. Înţeleasă astfel, ea nu este, cumva, ca punct în repaus într-un loc, căci dinamic-potenţială fiind, când într-un sens când într-altul, ea este mereu aceeaşi şi totodată, mereu alta. Sinonimia şi omonimia ei se rezolvă în paronimie, în sinteza identicului şi diferitului, în omonimia clipei care separă şi sinonimia clipei care leagă. Timpul este cunoscut de suflet în mod diferit, intelectul îl cunoaşte sub aspectul sinonimiei clipelor, iar sensibilitatea sub aspectul omonimiei lor; actuizarea intelectului pasiv se petrece în timp. Nu este greşit să afirmăm că aporetica aristotelică a timpului este o prefigurare a schematismului transcendental kantian. Timpul este înţeles când ca Unul, Clipă, când ca multiplu, clipe, funcţie de intelect şi sensibilitate. Dacă nu se ia în seamă prioritatea formei diferenta ontologică, timpul ca şi natura au înţeles de cvasirealitate între materie şi formă, putinţă şi act. În analizele sale, el foloseşte frecvent expresia „anterior-posterior”, mai curând decât termenul tó nyn, deoarece acesta din urmă, are sensul de repausitate mai pronuntat, în vreme ce cuplul anterior-posterior sugerează limita mobilă, dinamică în temporalitate. În Peri psychēs, el foloseşte şi termenul de clipă, ca limită comună cu eternitatea tocmai pentru a deosebi timpul sufletului şi clipa kairosică. Aceasta este clipa aurorală, urmare a unei alegeri voluntare, „nunc … fluens stans”, „fluviu care stă”. Limită de niciunde a eternităţii. Aşadar, reţinem şi această distincţie aristotelică între clipa obişnuită, un „orice” nunc efemer şi clipă, ca nunc etern, cu înteles kairasic. Aporetica se raportează la acest sens al clipei ca „orice” nunc. Într-o astfel de clipă kairasică care este eternă, sur-vine în lume, Binele şi Felicitatea. Ea este limită şi capăt, éschaton, dar şi clipă exaiphnică, în care schimbarea se întoarce asupra ei însăşi în care are loc prezenţa contiguă a Creatorului şi creaturalului, a timpului şi eternităţii. Motivul timpului kairosic nu este numai la Aristotel ci şi la Pitagora, pitagoricieni, la Platon; va fi preluat de neoplatonicienii greci, latini şi arabi, ca timp al creaţiei şi decreaţiei. El se regăseşte şi în eschatologia patristică, iar mai târziu la M. Luther, S. Kierkegaard, M. Heidegger, Berdiaev, Lossky, Zizzioulas ş.a. Este motivul „prezenţei eternităţii în temporalitate”, motiv de o asemenea importanţă, încât a determinat modificarea filosofiei greco-latine în sens crestin, iar mai apoi în sensul filosofiilor religioase amintite mai sus. Clipa kairosică mai poate fi înţeleasă şi ca una a înţelepciunii, în care sfântul, misticul, ascetul, poetul inspirat, năzuieşte spre contemplarea desăvârşirii şi frumuseţii divine. Un astfel de întelept trăieşte, cum spunea Platon, la sfrrşitul dialogului Symposion într-un orizont spiritual aparte fiind şi atopic şi achronic, neavând „nici timp nici loc”36, negăsindu-şi rostul printre oamenii obişnuiţi ai unei cetăţi istorice. Dacă cumva, din când în când, apare vreun năuc ca Socrate sau Platon, ce-şi face iluzii că s-ar putea institui o cetate, care să existe nicăieri şi nicicând, el va fi, în cel mai bun caz, batjocorit, ocărât şi exilat dacă nu cumva ucis. Nu numai Aristotel şi Platon dar şi Philodem în Rhetorica sa se referă la ceea ce spune Aristotel cu privire la soarta de neinvidiat a filosofilor. „Se ştie insistenţa cu care Platon revine asupra necazurilor pe care societatea le rezervă filosofilor”37. Şi Aristotel în unele locuri din scrierile sale (Politica 36 „Noi nu avem nici timp nici loc / Şi nu cunoaştem moarte”, este răspunsul primit de Hyperion în “Luceafărul“ lui Mihai Eminescu, de la Părintele suprem, căruia îi cere dezlegarea de „greul negrei veşnicii”. 37 Kiriakos S. Katsimanis, Un témoignage de Philodème sur le «Πολτικος» d'Aristote, în vol. Πλατσν, ∆ελτιον θης Έταιειας, Έλληυων, Φιλολογώυ; Ετος κzí, 1975, Toµος 27, εν `Aθηναις, 1975, p. 260. III, Etica eudemiană, Etica către Nicomach atrage atenţia asupra acestei probleme, cu atât mai mult, cu cât şi viaţa sa a fost primejduită în toiul luptelor politice din Atena, dintre partida antimacedoneană şi promacedoneană. Privitor la pasajul controversat din Rhetorica lui Philodem (vezi Volumina Rhetorica, II, éd. Teubner, p.175, fr. XV «Sudhaus»), acestuia, i se poate potenţa credibilitatea, printr-un alt fragment (VII) în care este vorba despre Anaxagoras care a fost dat în judecată, Pitagora care a fost exilat, pitagoricieni alungaţi din Krotona şi chiar ucişi, Socrate care a fost executat. Societăţile care n-au nevoie de înţelepţi precum Socrate, negăsindu-şi locul în propria cetate, trebuie reformate radical, aşa cum a propus Platon şi elevul său Aristotel. Set By T-D1 (yth_1100ro@yahoo.com) Bibliografie selectivă: 1. Aristotel, Metafizica, trad. Şt. Bezdechi, Bucureşti, 1965 2. Aristotel, Physique (I-IV) tome I-er, texte établi et traduit par Henri Carteron, Paris, Société d’Edition „Les Belles Lettres”, 1931 3. Aristotel, Despre interpretare, traducere, cuvânt înainte, note şi comentarii de C. Noica, Humanitas, Bucureşti, 1998 4. Aristotel, Etica Nicomachică, trad. din limba elină, Casa Şcoalelor, bucureşti, 1944 5. Banu Ion, Aristotel, Editura Ştiinţifică, Bucureşti, 1996 6. Bonitz, Hermann, Index Aristotelicum, Berlin-Graz, 1870 7. Braque, Rémi, Sur la formule aristotelicienne óποτε ον, Physique IV, 11 et 14, în De temps chez Platon et Aristote, PUF, Paris, 1982 8. Goldschmidt, V., Temps physique et temps tragique chez Aristote, éd. Vrin, Paris, 1982 9. Lassègue, Le temps, image de l’éternité chez Plotin (Revue philosophique de la France et de l’Etranger, n.2, 1982). 10. Martius, Conrad, H., Le problème du temps aujourd’hui et chez Aristote (în Archives de Philosophie, t. XX, Chaier IV, 1957 11. Ricoeur, P., Etre, Essence et substance chez Platon et Aristote, PU de Strasbourg, 1954 12. Vlăduţescu Gh., Momentul „arab” în conştiinţa europeană (în vol. Introducere în istoria filosofiei medievale, Editura Enciclopedică Română, Bucureşti, 1973, pp. 94- 111) 13. Istoria Filosofiei, I, Gândirile fondatoare, coordonată de Jaqueline Russ, traducere de Alexandru Valentin, Editura Univers Enciclopedic, Bucureşti, 2000. 